RHD Mazda RX-7 iz devedesetih zadovoljava sve potrebe za brzinom - AutoExclusive - Auto vesti, Novi, Luksuzni, Polovni automobili\nOva linija posedovala je prve masovno proizvodene sekvencijalne sisteme duplih turbopunjača. Model koji vidite u galeriji proizveden je 1992. godine i poseduje volan sa desne strane. Snaga modela dolazi iz 13B rotacionog motora sa duplim turbinama, koji svu snagu šalje na zadnje točkove putem manualnog petostepenog menjača.\nDoduše, ovaj automobil takođe poseduje i nekoliko modifikacija, nalik Tien amortizerima, specijalni auspuh, Mien ECU tjiniranje i sedamnaestoinčne točkove sa Yokohama Advan gumama. Dodatno, jedinica je ponovo ofarbana u svoju fabričku boju i originalnu nijansu crne, pre postavljanja nove haube sa otvorima za vazduh i branika, sa integrisanim maglenkama, koji mu daju nešto agresivniji izgled.\nUnutra možemo videti crna platnena sedišta, moderan audio sistem i specijalan šalt hebl, koji se slažu sa HKS bust kontrolerom i anodizovanim Sparco upravljačem. Prodavac ovog modela tvrdi da je prešao 107.000 kilometara, što se poklapa sa izveštajima inspekcije izvršene prošlog decembra.\nSveukupno, ne možemo reći da je ovo preterano mala kilometraža, ali je za primerke u našim uslovima više nego odlična, mada i bez svih ovih "skromnih" modifikacija, ovi modeli deluju i ponašaju se krajnje opasno na drumu, u maniru legendarnih sportskih linija kompanije Mazda.


Stefanović: Kina se menjala brzo, ali ne na brzinu - Kineski Radio Internacional\nStefanović: Kina se menjala brzo, ali ne na brzinu\n2020-07-09 16:38:13 | CRI\nGlavni i odgovorni urednik Informativnog programa Radio-televizije Srbije Nenad Lj. Stefanović ocenio je da je Kina u prethodnim decenijama ostvarila impresivne rezultate, uzdižući se od siromašne agrarne zemlje do druge ekonomije sveta, koja je prva u mnogim oblastima tehnologije i industrijskog razvoja.\n“Ako pogledamo koliko se podigao standard ljudi, ako pogledamo da je Kina danas najveći svetski proizvođač automobila, brodova, vozova, kompjutera, cementa, čelika, i sve te impresivne rezultate, onda su to dve potpuno drugačije zemlje i mislim da je to najbolja vrsta poređenja da bi se sagledalo šta je Kina učinila u proteklom periodu, pogotovo u nekoliko poslednjih decenija kada se otvorila prema svetu”, rekao je Stefanović u intervjuu za Kineski međunarodni radio na srpskom.\nUrednik RTS-a je istakao da se Kina u poslednjih deset decenija “menjala brzo, ali ne i na brzinu” i da je uvek radila prema strategiji i promišljeno.\n“U poslednjih nekoliko godina sam nekoliko puta boravio u Kini i uvek sam bio iznova fasciniran brzinom i dubinom, tektonskim promenama koje se zbivaju u vašoj zemlji. Moj je utisak da Komunistička partija Kine kreira svoje ideje i planove na duži rok i ima sasvim dovoljno i kapaciteta i snage i ideja da sve te velike planove koji stoje pred vašom zemljom ostvari u budućnosti, kao što je to činila i poslednjih nekoliko decenija”, rekao je Stefanović.\nStefanović je posebno naglasio dostignuća u kineskoj borbi protiv siromaštva. “Samo generaciju ili dve iza ove, tadašnja generacije Kina bila gotovo na svetskom dnu po broju siromašnih, po nivou zdravstva, po nivou obrazovanja, a sada je u svim tim oblastima jedna od vodećih sila i vodećih država na svetu”, naveo je on.\nKomentarišući odnose Kine i Evropske unije, Stefanović je rekao da bi trenutak pandemije koronavirusa kada je “ceo svet u istom čamcu”, odlična prilika da se okrene jedna nova stranica u odnosima između Kine i EU i mnogih drugih zemalja van Evropske unije, kako bismo svi zajedno došli do izlaza iz teške situacije.\nOdgovarajući na pitanje o novom zakonu o nacionalnoj bezbednosti za Hongkong, Stefanović je rekao da veruje da je propis donet u skladu sa principom “jedna zemlja, dva sistema”. “Ne vidim da bi to trebalo da izaziva neke velike brige i reakcije bilo gde u svetu”, zaključio je Stefanović.


Vrući poslovi: Operater u proizvodnji u fabrici kablova (Češka)\nKonkurs za oglas "Operater u proizvodnji u fabrici kablova (Češka)" kompanije Partners&Orka je istekao i konkurisanje na oglas je onemogućeno!\nPartners&Orka reklamna agencija iz oblasti ljudskih resursa za svog renomiranog klijenta fabriku kablova iz Češke, radi zakup oglasnog prostora koji za svoje potrebe potražuje radnike na poziciji:\nOperater u proizvodnji u fabrici kablova\n(potreban veći broj izvršilaca - muškarci,žene I parovi)\nMesto rada: Svárovská 698 CZ – 463 03 Stráž nad Nisou\nPrimaju se kandidati sa srpskim pasošima i pasošima zemalja EU.\nProizvodnja I montaža kablova - laki fizički poslovi\nPoželjno je prethodno radno iskustvo u proizvodnji ili industriji sa linijskom proizvodnjom\nIzrada dugoročne radne vize na dve godine;\nPrevoz do mesta rada u inostranstvu Srbija-Češka-Srbija- obezbeđen od\nPrijava radnog odnosa i Ugovor o radu na dve godine mogućnost prijave\nza stalno zaposlenje;\nPlaćeni porezi i doprinosi i zdrastveno osiguranje;\nPočetna osnovna neto satnica je 4,08 € plus bonusi I benefiti iz radnog odnosa - radi se I I II smena, 157,50 sati mesečno; uz kasniju mogućnost povišenja do neto satnice od 4,43 € u zavisnosti od procene iskustva i stručnosti kandidata - radi se I,II I III smena, 157,50 sati mesečno;\nOsnovno radno vreme je 8h (40min pauza), od ponedeljka do petka + prekovremeni rad po dogovoru koji je plaćen;\nPrevoz od smeštaja do fabrike (35 minuta autobusom) - mesečna autobuska karta 25€ ili pešaka (45 minuta).\nSmeštaj obezbeđen o trošku poslodavca;\nObrok u restoranu fabrike tokom smene koji se plaća 1,45€;\nRadnu biografiju – CV sa fotografijom zainteresovani kandidati mogu\nslati elektronskim putem.\nBliže informacije se mogu dobiti od akreditovanog zastupnika firme na\n060/32-999-34 i 011/26 83 486 ili doći lično na adresu Durmitorska\n14, Beograd u periodu od 9h do 16h.\nKandidati koji prijave dostavljaju putem elektronske pošte saglasni su da se\nnjihovi podaci mogu koristiti za potrebe selekcije i prosleđivanja kadrova u\nsmislu Zakona o zaštiti podataka o ličnosti.\nPoslodavac zadržava pravo da kontaktira samo kandidate koji ispunjavaju\nuslove za rad i ozbiljne kandidate koji dostave traženu dokumntaciju.\nPrimaju se samo ozbiljni kandidati za rad kao što i kompanija garantuje\nsigurnosti ozbiljnost u radu.


Situacija na Kosovu kao direktna pretnja Rusiji - Kosovo i Metohija, Rusija i Srbija - Politika - Ceopom Istina\nAutor: Anja Filimonova\nSituacija na Kosovu kao direktna pretnja Rusiji\nNaslovna / Kosovo i Metohija Rusija i Srbija Rusija i Srbija - Politika / Situacija na Kosovu kao direktna pretnja Rusiji\nKategorija: Kosovo i Metohija, Rusija i Srbija - Politika / Objavljeno: 06/06/2019, 08:05\nObraćanje Aleksandra Vučića u parlamentu Srbije, u kome je saopštio da postoji mogućnost napada Albanaca na sever Kosova, i kasniji upad albanskih terorista u rejone naseljene Srbima, mogu da se dovedu u direktnu vezu. Takvo mišljenje je Evroazija dejliju (EADaily) iznela Anja Filimonova, ruski stručnjak za Balkan.\nPodsećamo da je predsednik Srbije 27. maja podneo Narodnoj skupštini izveštaj o Kosovu i Metohiji. Prema njegovim rečima postoje samo dve varijante rešenja kosovskog pitanja: „normalizacija odnosa“ sa Albancima i zamrznuti konflikt. Pri tome, zamrznuti koflikt, kako tvrdi Vučić, sušitinski i nije rešenje, zato što njega „Albanci mogu da odmrznu“ u svakom trenutku, jednostavnim napadom na Srbe, a samo je pitanje dana kada će se to dogoditi. U rano jutro 28. maja Albanci su zaista isprovocirali sukobe na severu pokrajine, pošto su tamo, pod izgovorom „borbe sa organizovanim kriminalnom,“ uveli svoje oružane formacije.\nFilimonova je podsetila da nije niko drugi, već sam Aleksandar Vučić, u aprilu 2013. godine u potpunosti stavio Albancima na raspolaganje sever Kosova.\n„Srbija je Briselskim sporazumom dobrovoljno i jednostrano, u uslovima mira, ukinula svoju policiju, pravosudni sistem, organe bezbednosti i civilnu zaštitu na teritoriji celog Kosova, uključujući i sever. Do tog momenta Albanci nisu imali pristup na sever Kosova. Čak ni Nemci i Italijani u vreme nacističke okupacije tokom Drugog svetskog rata nisu se odvažili da oduzmu od Srba sever Kosova. To je uradio Aleksandra Vučić,“ kazala je Filimonova.\n„Tu je, po svemu sudeći, jedini uspeh sadržan u reči „sto,“ zato što nikakvih drugih uspeha i nije bilo. Tokom pregovora srpska strana je prepustila separatistima iz Prištine sve atribute suverenosti i državnosti koji su im bili neophodni, počev od granice, carina, matičnih knjiga itd. Ne postoji ni jedna tačka u tim pregovorima koju bi Srbija mogla da računa kao svoju makar i minimalnu pobedu,“ istakla je Filimonova.\n„Potpuno je neobjašnjivo zašto sve vreme Sergej Lavrov uporno lobira za projekat nezavisnog Kosova. Ja znam da se ova ocena čini, jednostavno rečeno, neverovatnom. Međutim, ako se osvrnemo na izjave Lavrova, videćemo da on u njima stalno pominje kako Albanci nisu formirali Zajednicu srpskih opština na Kosovu. Zajednici srpskih opština je posvećen jedan deo Briselskog sporazuma, koji pod Zajednicom podrazumeva nekavo udruživanje srpskih opština radi rešavanja specifičnih životnih problema u okvirima tzv. Republike Kosovo,“ izjavila je Filimonova.\nPri tom ona naglašava, da je u svemu tome najvažnije to što Briselski sporazum priznaje ustavno-pravni poredak tzv. Republike Kosovo na celoj teritoriji pokrajine. „Sledstveno, Zajednica srpskih opština je samo jedan segment nezavisne tzv. Republike Kosovo. Pozivati Prištinu da nešto izvrši na svojoj teritoriji, predstavlja iz ugla Rusije koja ne priznaje nezavisnost tzv. Republike Kosovo – pravni apsurd,“ rekla je ona.\nAnja Filimonova – najveći ruski ekspert za balkanska pitanja\nPrema mišljenju ovog stručnjaka, insistiranjem na formiranju Zajednice srpskih opština pitanje Kosova i Metohije, koje je nesumnjivo pitanje očuvanja srpske državnosti, prebacuje se na teren zaštite prava nacionalnih manjina. „U tom pravcu Vučić uporno gura rusko rukovodstvo, a ono sledi njegov kurs, ne shvatajući suštinu onog što se zbiva,“ smatra Filimonova.\nPrema mišljenju ovog istoričara, Aleksandar Vučić ne menja strateški kurs i „uporno radi na tome da tzv. Republika Kosovo stekne sve atribute suverene nezavisne države.“ Ona podseća da formiranje vojske tzv. Republike Kosovo nije izazvalo nikakve kontramere, osim kozmetičkih. „Iako je tu stvar trebalo podići na takav nivo da ona izazove proteste svetskih razmera,“ smatra ekspert.\nAnja Filimonova je mišljenja da sadašnji događaji na Kosovu i Metohiji, sa upadom albanskih oružanih formacija na sever pokrajine i hapšenjem Srba, predstavljaju reprizu onoga što se dogodilo krajem leta 2018. godine, kada je „Vučić isto tako najavio albansku agresiju, a onda se Hašim Tači sa inspekcijom vozio po jezeru Gazivode, na šta ima puno pravo, jer mu je Vučić u potpunosti predao teritoriju Kosova.“\nFilimonova smatra da je cilj takvih provokacija zastrašivanje ne samo srpske javnosti, već i rukovodstva Ruske Federacije, i to time da su Albanci „u potpunosti spremni da isprovociraju ili lokalni rat ili odmah treći Treći svetski rat.“\n„Pod tim utiskom kod ruske strane momentalno dolazi do mentalnog kolapsa, zato što Rusija, zaista, nije spremna da vojno deluje na Balkanu. Zapravo, takva dejstva su praktično neostvariva ako imamo u vidu vazdušni prostor NATO pakta. U takvoj situaciji Rusija bi bila stavljena u bezizlazni položau, jer ne bi mogla da pruži vojnu pomoć Srbiji i time bi izgubila preostali međunarodni prestiž. To je najneposrednija pretnja međunarodnoj poziciji Ruske Federacije,“ smatra Filimonova.\nPrema njenom mišljenju, direktno zastrašivanje Rusije ima samo jedan cilj, da se što pre izvrši predaja Kosova. „Uporno se ponavljaju scene koje pokazuju da Albanci u potpunosti vladaju situacijom, svi drugi su bespomoćni i niko ništa ne može da učini. Time će Vučić ultimativno dovesti Rusiju u bezizlaznu situaciju, objasnivši joj da nema drugog izlaza osim međunarodnog priznanja tzv. Republike Kosovo i dodeljivanja tzv. Kosovu mesta u UN,“ objasnila je Filimonova.\nPrema oceni eksperta, sve izjave Vučića imaju radikalno antinacionalni i antidržavni karakter. „On je već svojom retorikom doveo narod do tačke ključanja i do potpune dezorijentacije.“ Srpski parlament je potpuno paralizovan, uostalom sadašnji njegov saziv je izabran samo da bi služio Vučiću kao bezopasni oslonac u svim njegovim aktivnostima. Političke snage, pa i one koje definišu sebe kao opoziciju, iz niza razloga ne mogu da preduzmu adkvatne mere, te smo stoga svedoci potpune slobode delovanja Aleksandra Vučića, koji vodi region ka potpunoj destabilizaciji,“ izjavila je ona.\nPri tom je Filimonova podvukla, kako se na priznanju Kosova „stvari očigledno neće završiti.“ Po njenom mišljenju već se aktuelizuje pitanje Republike Srpske. „I šta će sada da uradi Rusija? Da li će da zatvori oči pred tim da Vučić očigledno ispunjava zadatak istiskivanja ruskog faktora sa Balkana? Jer celokupni projekat realizacije albanskih interesa ima samo jedan smisao – izbacivanje Rusije iz regiona,“ zaključila je Filimonova.\nIzvor: EA Daily/Srpski stav\nOstavite komentar na Situacija na Kosovu kao direktna pretnja Rusiji


HORES pozdravio usvajanje trećeg paketa ekonomskih mera – SveVesti.net\nHORES pozdravio usvajanje trećeg paketa ekonomskih mera\n“Odluka je važan motiv za hotelijere da nastave sa radom, a ujedno i ohrabrujuća poruka za zaposlene. Situacija i raspoloženje u industriji pokazuju koliko je ova odluka trenutno važna. Kao što je istraživanje iz januara pokazalo, 75 odsto kompanija strahuje za svoje postojanje”, navode iz HORES-a.\nUprkos prošlogodišnjoj pomoći raspoloženje u hotelskoj industriji karakteriše zabrinutost zbog nedostatka izgleda za skoriju normalizaciju rada, navedeno je u saopštenju.\nHORES smatra da će ova mera značajno umanjiti negativne posledice COVID-19 u 2021. godini, da zaposleni u ugostiteljstvu sačuvaju radna mesta, i da hotelijeri sačuvaju svoje kadrove.\nTakođe, HORES podseća da je ovo peta sektorska pomoć Vlade Srbije hotelskoj industriji, ali i da će naše poslovno udruženje nastaviti svoje zalaganje da se u ovoj godini smanji PDV na hranu sa 20 na 10 odsto, kao što su to uradile 21 zemlja EU, i izjednači sa trgovinskim objektima koji, takođe, prodaju gotovu hranu, i to u plastičnoj ambalaži.\nHORES navodi da nastavlja da pruža doprinos borbi za svakog gosta, kao i za primenu svih zdravstvenih i sanitarnih mera, kroz sertifikaciju hotela, restorana i kafića, u okviru projekta “Čisto i sigurno”, sa ciljem da obezbedi sigurnu zonu za boravak gostiju.\nDo sada su sertifikovana 123 hotela i 224 restorana u Srbiji, naveli su u saopštenju.\nPrevious Mali: Vlada i dalje otvorena za dogovor sa frilenserima\nNext Bitkoin ponovo probio nivo od 48.000 dolara, postavio novi rekord


SVET KOMPJUTERA - NA LICU MESTA - French Tech\nPodrška startap sceni\nRezidencija Francuske ambasade, Beograd, 12. jun\nU velelepnom zdanju rezidencije francuskog ambasadora, slušali smo o programu podrške za, pogađate, startap biznis. „French Tech” je ime skovano za francuski startup ekosistem i sve koje on obuhvata, od biotehnologija do online prodavnica, bilo gde u svetu. Podržan od strane vlade, ovaj pokret omogućava Francuskoj da bude poželjno mesto za pokretanje i skaliranje tehnoloških kompanija. Osnovana 2014. godine, organizacija od sada aktivno nastupa na polju Srbije. Naših 12 startapova okupljeno je u oviru „French Techa”. U svetu ima 48 „French Tech” organizacija, mada je najveći broj njih u okviru same Francuske.\nNa konferenciji za novinare pričali su Njegova ekselencija ambasador Francuske u Srbiji Frederik Mondoloni, i ministar za inovacije i tehnološki razvoj Nenad Popović. Uz prikazivanje raznih statistika, kao što je činjenica da je vrednost izvoza IT usluga, proizvoda i servisa iz Srbije prošle godine iznosila milijardu i 150 miliona evra, domaćini događaja su pozvali što veći broj startapova da se prijavi za neki od programa podrške. Podrška se sastoji od finansijske pomoći i umrežavanja sa francuskim firmama.\nIzvoz IT usluga je prvi put veći nego poljoprivrednih proizvoda. „Više smo izvezli IT usluga i proizvoda nego Fiat automobila, nego Železara Smederevo čelika, i to pokazuje potencijal”, neke su od činjenica predočenih na konferenciji. Inače, Srbija i Francuska obeležavaju 180 godina diplomatskih odnosa.


Telekom Srbija nastavlja sa opremanjem informatičkih kabineta | odgovornoposlovanje.rs\nČlanice Edukacija Filantropija Telekom Srbija Vesti\nTelekom Srbija nastavlja sa opremanjem informatičkih kabineta\nSedlare, 10. oktobra 2019. godine – U okviru projekta „Stvaramo znanje“ kompanija Telekom Srbija, u saradnji sa Ministarstvom prosvete, nauke i tehnološkog razvoja i ove godine opremila je 20 računarskih kabineta u osnovnim školama širom Srbije. Direktorka Sektora za odnose s javnošću Marija Bošković svečano je uručila računarsku i prateću opremu u OŠ „Branko Radičević“ u Sedlaru, u prisustvu prosvetne savetnice Školske uprave Jagodina Aleksandre Stevanović.\n„Kao društveno odgovorna kompanija, Telekom Srbija prati potrebe zajednice, pa smo u okviru projekta „Stvaramo znanje“ tokom tri godine opremili 60 informatičkih kabineta u 60 osnovnih škola u Srbiji. Na predlog Ministarstva, a zahvaljujući podršci i glasanju sugrađana, škola „Branko Radičević“ u Sedlaru jedna je od 20 koje smo ove godine obradovali opremanjem računarskog kabineta. To potvrđuje da se do uspeha najbolje stiže timskim radom i da zajedničko zalaganje oko jednog cilja uvek daje dobre rezultate“, istakla je Marija Bošković. Ona je izrazila zadovoljstvo što će savremeno opremljeni računarski kabinet učenicima olakšati sticanje znanja i što će pomoći i nastavnicima da unaprede digitalnu pismenost i ukažu učenicima kako na prednosti, tako i na opasnosti koje sa sobom nose savremene tehnologije.\n„Ponosna sam što naša škola tokom obeležavanja „Dečije nedelje“ otvara vrata novoopremljenog kabineta informatike. Zahvaljujući projektu kompanije Telekom Srbija „Stvaramo znanje“ ostvarili smo pravo na donaciju od milion dinara i opremili kabinet računarima sa kompletnom opremom, pa će učenici imati priliku da poboljšaju informatičku pismenost i da uče lakše i brže u novom kabinetu. Svaki uspeh nosi sa sobom i deo odgovornosti, a mi ćemo se potruditi da opravdamo ukazano poverenje i nastavimo da nižemo uspehe na takmičenja koja nas očekuju“, istakla je Snežana Resavac.


Nemci nezadovoljni, popularnost Merkelove i dalje pada - Sputnjik Srbija\n10:41 28.03.2021 Preuzmite kraći link\nUoči septembarskih izbora u Nemačkoj, Hrišćansko-demokratska stranka (CDU) kancelarke Angele Merkel beleži novi pad popularnosti i „beži“ samo dva indeksna poena stranci Zelenih, pokazali su danas objavljeni rezultati ankete kompanije „Kantar“.\nStranka CDU i njena sestrinska partija iz Bavarske CSU pale su na 25 odsto podrške zbog nezadovoljstva nemačke javnosti načinom na koji se vlada kancelarke Merkel nosila sa epidemijom korona virusa, prenosi Rojters.\nDanašnji pad od dva poena u odnosu na prethodnu nedelju je četvrti uzastopni pad podrške birača ovoj konzervativnoj političkoj alijansi CDU i CSU, na nivo koji nije zabeležen još od marta prošle godine.\nStranka nemačke kancelarke izgubila je nedavno vanredne lokalne izbore u dve pokrajine zbog spore kampanje za vakcinaciju i skandala oko umešanosti visokih zvaničnika CDU u skandal povodom nabavki zaštitnih maski.\n„Došlo je do promene raspoloženja u Nemačkoj. Naša (konzervativna) unija mora da pokaže da još ima snagu i ideje i da nije iscrpljena i istrošena. Potreban je novi početak“, rekao je u intevjuu za Bild am Zontag premijer Bavarske i lider CSU Markus Zoider, koji je i mogući kandidat konzervativaca za novog kancelara.\nPodrška Zelenima u Nemačkoj porasla je za jedan indeksni poen i iznosi 23 odsto, pokazali su rezultati ankete koju je agencija „Kantar“ radila za list Bild am Zontag, preneo je Tanjug.


Stoni tenis perjanica Srpskog Miletića (AUDIO)\nIzvor: Radio Televizija Vojvodine, 09.Dec.2019, 16:02\nU manjim vojvođanskim mestima, kad je o razvoju sporta reč, najzaslužniji su entuzijasti koji to čine potpuno volonterski i uz mnogo truda. Takvih pojedinaca ima i u Srpskom Miletiću, gde su najbolji sportisti stonoteniseri i stonoteniserke. Među njima je predsednik Stonoteniskog klubu "Miletić" Dušan Jovanović.\n"Klub je osnovan 2008. godine zahvaljujući volji i želji nekoliko entuzijasta i ljubitelja stonog tenisa", kaže predsednik Jovanović i dodaje da škola >> Pročitaj celu vest na sajtu Radio Televizija Vojvodine << stonog tenisa radi veoma dobro, s obzirom na to da se svake godine pojavljuju dobri igrači i igračice.\n"Klub trenutno nastupa sa tri takmičarske selekcije: prva muška ekipa igra Drugu saveznu ligu, druga muška ekipa igra Vojvođansku ligu, a od ove godine u istom takmičenju nastupa i ženska ekipa", objašnjava Jovanović.\nOn ističe da klub broji 25 takmičara od kojih 12 članova čine sastav takmičarskih ekipa (svaka ima 4 registrovana igrača), dok je ostalo članstvo podeljeno u dve grupe.\n"Jedna grupa se sastoji od onih koji treniraju dve ili više godina (deca od 8 do 12 godina), dok drugu grupu čini škola stonog tenisa koja upisuje nove polaznike svake jeseni", objašnjava predsednik Stonoteniskog kluba "Miletić".\n"Uslovi za rad su u skladu sa mogućnostima jedne male sredine, a veliku zahvalnost dugujemo Mesnoj zajednici Srpski Miletić koja nam je bez naknade ustupila salu u kojoj treniramo i igramo takmičarske mečeve," kaže Jovanović i dodaje da sala ispunjava uslove za takmičenje do drugog saveznog ranga, te bi nastup u višem rangu zahtevao određene izmene.\n"Sala ima mogućnosti da se u svakom momentu trening održava na pet stonoteniskih stolova, dok za organizaciju mečeva ima samo minimalne uslove", ističe Jovanović i dodaje da Sportski savez opštine Odžaci daje novac klubu za pokrivanje troškova takmičenja.\n"Mesna zajednica Srpski Miletić i Sportski savez opštine Odžaci daju minimum neophodnih uslova za život, rad i takmičenje sportskih klubova, dok se ostatak novca potrebnog za opremu i druge stvari neophodne za trenažni proces i takmičenja nadomešćuje iz donacija", objašnjava predsednik kluba i dodaje da je rad u klubu volonterski.\nOn ističe da Stonoteniski klub "Miletić" jedini u opštini nastupa u saveznom rangu takmičenja, te je stoga veoma uvažavan u lokalnoj zajednici.\n"Naši momci i devojke su često nosioci priznanja " Sportista godine" ili "Najperspektivniji sportista", a prošle godine je to bio naš član Jovan Marković", kaže Jovanović i dodaje da klub zbog volonterskog rada ima veliko poštovanje i priznanje u društvu.\n"Naš klub okuplja relativno veliki broj mladih članova, s obzirom na to da osnovna škola u mestu ima oko 200 učenika, a 20-oro dece u klubu je pokazatelj dobrog rada sa najmlađima", ističe Jovanović i dodaje da klub u takmičenjima nastupa samo sa decom iz Srpskog Miletića.\nOn ističe da su ulazak dece u pubertet i odlazak iz mesta radi školovanja dve kritične tačke bavljenja sportom u malim mestima, te da stoga klub mnogo polaže na školu stonog tenisa i generacije dece od 8 do 12 godina.\n"Ovo je razlog zbog čega je i oformljen drugi klub, a najvažnije je da deca stiču igračko iskustvo, a tu je i potreba da odlazak oformljenih igrača nadomestimo iz sopstvenog pogona", objašnjava Jovanović.


Niška televizija » Zajedničke akcije JKP “Medijana” i kompanije “Sekopak” (VIDEO)\nObjavljeno 06.06.2015. 11:12\nJKP Medijana i kompanija Sekopak nastaviće rad na zajedničkim akcijama, kako bi ekološki osvestili građane Niša, koji ne mare za svoje životno okruženje. Ovo je zaključak sa konferencije za novinare koji su zajdno organizovali povodom svetskog dana zaštite životne okoline.\nJedna od važnijih akcija JKP Medijana na zaštiti žvotne sredine, jeste podela 138.000 kesa i 18300 kanti za odlaganje selektovanog otpada žiteljima opštine Medijana i Palilula. Taj projekat Evropska Unija finansirala je sa preko 570.000 evra.\nU priklupljanju ambalažnog otpada Medijani pomaže kompanija Sekopak, koja najavljuje novi zajednički projekat.\nO američkim iskustvima i razlici u pristupu kada je u pitanju prikupljanje reciklažnog otpada u Srbiji, govorio je student tamošnjeg Morahus koledža, inače Nišlija, Miodrag Minić.\nObeležavanju dana zaštite životne sredine, glumačkim tačkama, priključio se i dečiji ekološki pokret Niša. Niš je inače prvi grad u Srbiji koji na novi način selektuje komunalni otpad a prema direktivama EU, do 2020., 70 odsto smeća, trebalo bi da bude reciklirano.\nAleksinčani proslavili dan opštine (VIDEO)


“Sportski izazov” Pirot vs Zaječar 25. septembra - Glas Zaječara\nHome Zabava “Sportski izazov” Pirot vs Zaječar 25. septembra\nU okviru Evropske nedelje sporta u organizaciji Olimpijskog komiteta i kompanije Koka-kola, u Pirotu će 25. septembra biti održana i manifestacija “Sportski izazov 2019”, piše Plusonline.\nKroz učešće velikog broja građana, organizuje se takmičenje između dva grada i na simboličan način u zavisnosti od broja građana koji učestvuju proglašava se pobednički grad. Manifestacija je takmičarskog karaktera, a Pirot će se i ove godine nadmetati sa gradom Zaječarom, koji je bio rival i pre dve godine kada su „Piroćanci“ ubedljivo pobedili, podseća Plusonline.\nI ovoga puta rekreativci, ljubitelji sporta i članovi sportskih organizacija takmičiće se u različitim vežbama spretnosti, fizičke izdržljivosti i sportskog znanja. Građani će imati priliku da učestvuju i u igrama „Potraga za blagom“ i „Put oko Evrope“.\nPored Pirota i Zaječara, sportski izazov biće organizovan i u Aranđelovcu i Somboru, Boru i Knjaževcu, kao i Šabcu i Valjevu.\nPrethodni tekstMinistar Nebojša Stefanović posetio je Policijsku upravu Zaječar\nNaredni tekstNSZ: Danas isplata posebne novčane naknade


Avigilon Cloud Services – Avigilon Control Center\nNaslovna | 5 RAZLOGA DA KONEKTUJETE VAŠ AVIGILON CONTROL CENTER NA CLOUD\n28/05/2021 | Tehnologija\nPlatforma Avigilon Cloud Services (ACS) omogućuje moderno cloud-konektovano korisničko iskustvo za gledanje uživo i snimljenog video zapisa, dostupnog iz web browser-a ili putem mobilne aplikacije. Povezivanje vaših Avigilon Control Center (ACC) lokacija sa ACS-om donosi niz prednosti. Avigilon (Motorola Solutions Group) je uveo niz inovacija dostupnih korisnicima putem ACS platforme, a mi vam donosimo 5 glavnih razloga zašto da konektujete vaše ACC lokacije na Avigilon Cloud.\n#1 – Pojednostavljen pristup sa udaljene lokacije\nOsigurajte daljinski pristup video snimcima bilo gde i bilo kada: Pristup video zapisima uživo i snimljenim video zapisima nikada nije bio lakši. Bez obzira na to da li ste izabrali Avigilon browser-nezavisnu klijentsku aplikaciju koja ne zahteva instalaciju, ili koristite aplikaciju ACC Mobile 3 sa push obaveštenjima o analitičkim i ACC alarmima, pristup je udaljen samo jedan klik. Za kupce koji žele još veću kontrolu, web client korisnici takođe mogu da pregledaju bookmark događaje, da upravljaju PTZ kontrolama i da eksportuju video zapise od interesa.\n#2 – Centralizovani pristup distribuiranim lokacijama\nPovezivanje ACC video nadzor lokacija na cloud pojednostavljuje pristup i upravljanje distribuiranim bezbednosnim sistemima za korisnike koji imaju više geografski udaljenih lokacija. Sposobnost praćenja stanja ispravnosti sistema video obezbeđenja na više lokacija pomaže vam da efikasnije detektujete, verifikujete i proaktivno odgovorite na događaje na različitim, udaljenim geografskim lokacijama.\n#3 – Napredno praćenje i menadžment ispravnosti sistema\nNapredno upravljanje stanjem ispravnosti sistema, dostupno danas kao besplatni pregled na ograničeno vreme, omogućuje administratorima da deluju na konektovanim lokacijama sa jedne centralne lokacije kako bi uštedeli dragoceno vreme i izbegli skupe pozive za servisiranje / održavanje sistema video obezbeđenja na licu mesta. Procenite i ažurirajte operativno stanje svojih kamera i servera, pregledajte statistiku zadržavanja video zapisa, verifikujte verzije firmvera i podešavanja uređaja i potvrdite obaveštenja o zdravlju da biste dali prioritet aktivnostima održavanja na svim vašim veb lokacijama. ACS vam zatim omogućuje da konfigurišete postavke uređaja iz cloud-a na osnovu pojedinačnih uređaja, kao i da daljinski ažurirate video nadzor softver i firmware uređaja. Ovo vam omogućuje da uvek budete u mogućnosti da u potpunosti iskoristite najnovije funkcionalnosti i poboljšanja.\n#4 – Maksimalna svestranost sa pristupom hibridnog rešenja\nIskoristite najbolje od oba sveta pomoću moćnih lokalnih sistema i prožimajućih cloud resursa. Dodelite lokalne sisteme za rad sa edge uređajima koji snimaju u visokoj rezoluciji, a istovremeno omogućuju korisnicima da uravnoteže propusnost mreže, dostupnost i troškove. Istovremeno, iskoristite resurse u oblaku da biste konsolidovali informacije i učinili ih dostupnim svuda za upotrebu, uključujući video pregled ključnih snimaka, procenu zdravstvenog stanja edge uređaja na zahtev ili generisanje operativnih uvida poput zauzetosti.\n#5 – Pojednostavljeni pristup za korisnike unutar i izvan vaše organizacije\nUpravljanje pristupom vašem sistemu video obezbeđenja uvek je izazov. ACS vam može pomoći da to pojednostavite tako što vam omogućuje da na jednom mestu dodate ili upravljate pojedinačnim korisnicima u svim svojim sistemima ili delite video pristup sa celom organizacijom, poput npr. nadležnih organa za sprovođenje zakona. Deljenje video zapisa sa korisnicima usluga ACS-a, kao što su nadležni organi za sprovođenje zakona, neverovatno je jednostavno konfigurisati, i bez potrebe za investiranjem u IT infrastrukturu ili kompleksne instalacije.\nSpremni ste da povežete svoju ACC lokaciju na cloud?\nPDF: Cloud Connected Video Security – Avigilon Cloud Services\nAvigilon Projektna Podrška\nUPSTREAM ICT ALLIANCE u saradnji sa autorizovanim AVIGILON integrator partnerima omogućuje kupcima profesionalnu podršku prilikom nabavke i implementacije Avigilon video nadzor solucija. Pozivamo vas da se konsultujete sa našim ekspertima u vezi sa Avigilon video nadzor rešenjima, kako bismo vam pomogli u optimizaciji zahteva i realnih potreba pre same kupovine. Kontaktirajte nas za besplatne stručne konsultacije i saznajte koje sve mogućnosti donose Avigilon video nadzor solucije. Ili, ukoliko ste već postojeći korisnik ovih solucija kontaktirajte Avigilon predstavnike prodaje kako biste konektovali vaše ACC lokacije na Avigilon Cloud\nINTEGRISANA ZAŠTITA PERIMETRA – TAKEX TXF-125E\nCOMPASS SOLUCIJA ZA PODRŠKU PROCESU DONOŠENJA SAFETY & SECURITY ODLUKA\nBEZBEDNOST U OSETLJIVIM PO PRIVATNOST SREDINAMA – AVIGILON HALO SMART SENSOR\nINTEROPERABILNOST NA NOVI NAČIN – PREDSTAVLJEN ONVIF PROFIL M


Rezervne ?etkice za elektri?nu ?etkicu AEG EZ 5623 4 kom - Idealno.rs\nPočetna / Lepota i zdravlje / Aparati za ličnu negu / Električne četkice za zube / Rezervne ?etkice za elektri?nu ?etkicu AEG EZ 5623 4 kom\nPonuda prodavnice Svezakucu za proizvod Rezervne ?etkice za elektri?nu ?etkicu AEG EZ 5623 4 kom. Ispravnost cene i podataka proveri na internet stranici prodavnice.\nBRAUN Zamenske glave EB30\nod 1.355,00 DIN\nod 1.419,99 DIN\nod 1.415,99 DIN\nTip četkice baterijska + električna\nIdealno.rs je vodeći portal za upoređivanje cena u Srbiji, koji omogućava potrošačima da kupuju pametno. Uporedi ponude prodavnica za Rezervne ?etkice za elektri?nu ?etkicu AEG EZ 5623 4 kom i izberi najbolju. Električne četkice za zube iz kategorije Aparati za ličnu negu je najbolja kupovina, ukoliko želiš kvalitetan proizvod po najboljoj ceni.\nPročitaj opis proizvoda Rezervne ?etkice za elektri?nu ?etkicu AEG EZ 5623 4 kom i vidi da li ti odgovara ili pogledaj druge proizvode brenda AEG. Opis i tehnički podaci proizvoda Rezervne ?etkice za elektri?nu ?etkicu AEG EZ 5623 4 kom se mogu razlikovati od onih u internet prodavnici u kojoj obavljaš kupovinu. Rezervne ?etkice za elektri?nu ?etkicu AEG EZ 5623 4 kom je dostupan u prodavnici Svezakucu po ceni, koja je navedena pored svakog prodavca u meniju "Prodavnice".\nGarantne uslove za Rezervne ?etkice za elektri?nu ?etkicu AEG EZ 5623 4 kom proveri u prodavnici u kojoj nameravaš da obaviš kupovinu. Slika za Rezervne ?etkice za elektri?nu ?etkicu AEG EZ 5623 4 kom je simbolična, zato se pre kupovine u prodavnici uveri da je proizvod isti.


Vesti online / Vesti / Srbija / Da li ste spremni za izazov?\nJedanaesto izdanje manifestacije Beogradski dani inženjera - EBEC Challenge biće održano od 8. do 12. marta na Mašinskom fakultetu, u organizaciji Udruženja studenata tehnike Evrope - BEST Beograd.\nKako su najavili organizatori, u sklopu ovog događaja, održaće se i EBEC Challenge Belgrade, lokalna runda Evropskog BEST inženjerskog takmičenja, koje se odvija na lokalnom i regionalnom nivou.\nOvo takmičenje namenjeno je studentima tehničko-tehnoloških i prirodno-matematičkih fakulteta koji žele da u dve kategorije takmičenja Timski dizajn i Studija slučaja, stave na test svoje znanje i ideje.\nZainteresovani će se oprobati u dva različita tipa inženjerskih problema - projektovanju i konstruisanju prototipa uređaja zadate namene ili u rešavanju poslovnog problema korišćenjem znanja iz oblasti inženjerstva i menadžmenta.\nRegionalna runda takmičenja održaće se u Nišu, i njen zadatak biće povezan sa zadacima ostalih regionalnih rundi takmičenja, i usmeren ka rešavanju evropskog inženjerskog problema.\n- Beogradski dani inženjera - EBEC Challenge je izazov ne samo za takmičare, koji se učešćem pripremaju i razvijaju svoje kapacitete za dalji rad, već i za nas kao organizatore. Već jedanaest godina, težimo da svake naredne damo što veći doprinos neformalnom obrazovanju mladih inženjera - kaže Petar Stevanović, glavni organizator projekta.\nPored lokalne runde EBEC Challenge takmičenja, na danima projekta biće održane i radionice za usavršavanje ličnih veština i Sajam nauke, a učesnici će imati priliku i da stupe u kontakt sa predstavnicima kompanija.\nCilj Beogradskih dana inženjera je da studentima pruže šansu i motivaciju da naprave prve korake u svetu inženjerskih problema, i kroz rešavanje zadataka razviju njihov timski duh, kreativnost i fleksibilnost.\nPrijave za učešće na Beogradskim danima inženjera se otvaraju 16. februara. Više informacija o projektu možete naći na stranici www.ebec.best.rs.


NDMBGD PODRŽAO KAMPANJU "JEDAN ODSTO ZA KULTURU" NEZAVISNE KULTURNE SCENE SRBIJE - Magločistač\nPočetna Vesti NDMBGD PODRŽAO KAMPANJU „JEDAN ODSTO ZA KULTURU“ NEZAVISNE KULTURNE SCENE SRBIJE\nPostavio/la: MagločistačObjavljeno: 19.11.2019 Kategorija: VestiNema komentara\nInicijativa „Ne davimo Beograd“ podržala je danas predlog Nezavisne kulturne scene Srbije da budžetska izdvajanja za kulturu budu minimalno jedan odsto ukupnog državnog budžeta, kako bi se obezbedio makar minimalni budžetski podsticaj za razvoj savremenog stvaralaštva i očuvanja nasleđa.\n„Kampanju ‘Jedan odsto za kulturu’ vidimo kao opravdani zahtev radnika u kulturi da se poboljša stanje u ovoj veoma bitnoj oblasti, ali i kao upozorenje društvu koje je dozvolilo da se nađe u ovakvoj situaciji. Celokupna godišnja izdvajanja za kulturu, dakle sve plate, svi troškovi održavanja, svi kostimi, scenografije, izložbe, štampa, računi za struju ili honorari za umetnike, iznose manje od jedan odsto državnog budžeta ili 80 miliona evra“, navodi se u saopštenju.\nTa inicijativa je ocenila da se do povećanja ulaganja u kulturu može doći ako se pogleda u neke od „bizarnih troškova koje imaju država ili grad Beograd“.\n„Za izgradnju gondole na Kalemegdanu, država i Grad Beograd izdvojili su 15 miliona evra, za novogodišnju rasvetu u proseku 1,3 miliona godišnje, za muzičku fontanu četiri miliona evra, za jarbol na Ušću oko tri miliona, a za izgradnju nacionalnog stadiona planiraju ulaganje od preko 100 miliona evra. Umesto korupcionških, bizarnih ili potpuno štetnih projekata, zahtevamo da prioritet budu ulaganje u kulturu, obrazovanje, javni prevoz, zdravstvo ili socijalnu zaštitu“, dodaje se.\nU saopštenju se podseća na istraživanje Centra za empirijske studije kulture Jugoistočne Evrope prema kojem Srbija u regionu troši ubedljivo najmanje po glavi stanovnika za kulturu samo 11 evra, što je prema oceni inicijative „skandalozno malo“ u poređenju sa Slovenijom koji troši 78, Hrvatskom 39, ali i Crnom Gorom i Makedonijom koje troše 36, odnosno 28 evra.


Pokušaj krijumčarenja kokaina u autobusu | Banjaluka.net\nPokušaj krijumčarenja kokaina u autobusu\nSlužbenici Uprave za indirektno oporezivanje /UIO/ BiH na graničnom prelazu Rača pronašli su 11 grama kokaina u autobusu na redovnoj liniji Beograd – Kostajnica.\n-Detaljnim pregledom autobusa na sjedištu iza vozačevog, carinici su primijetili vrećicu za koju je vozač izjavio da je riječ o pošiljci koju je preuzeo u Beogradu i da se u njoj nalazi knjiga. Pregledom sadržaja vrećice, pored knjige, u njoj se nalazila i koverta u kojoj su pronađeni telefonski računi i bijeli praškasti sadržaj- saopšteno je iz UIO BiH.\nPo pronalasku bijele praškaste materije koja je asocirala na narkotik, o svemu je obaviješten vođa tima Granične policije BiH na graničnom prelazu Rača, a preliminarnim testiranjem utvrđeno je da je riječ o kokainu.\nOduzimanje narkotika i procesuiranje lica preuzeli su službenici Granične policije BiH, kao i ostalih bezbjednosnih agencija koje su uhapsile jedno lice koje je trebalo preuzeti predmetnu pošiljku na autobuskoj stanici u Banjaluci.


AIESEC: Osmeh nam je svima isti - Dan u Beogradu\nNaslovna » BG svaštara » AIESEC: Osmeh nam je svima isti\nAh Neša 3. juli 2012. BG svaštara Postavite komentar\nGrađani Beograda će i ovog leta imati priliku da izmame deci osmeh na lice. U tome će im pomoći studentska organizacija AIESEC koja će u periodu od 15. jula do 30. avgusta realizovati projekat „Život bez granica“.\nProjekat će samo u Beogradu okupiti više od 150 mališana koji će kroz letnje radionice, prilagođene osnovcima, imati priliku da na kreativan način nauče nešto više o temama iz oblasti ekologije, umetnosti, tolerancije, sporta i zdravog života. Romska deca i deca iz domova su učesnici ovog projekta koji za cilj ima unapređenje socijalne inkluzije ovih društvenih grupa. Projekat se istovremeno održava i u Valjevu, Novom Sadu, Kragujevcu, Nišu i Subotici.\nOno što ovaj projekat posebno izdvaja je činjenica da je učešće u realizaciji projekta potvrdilo više od 100 studenata iz inostranstva, koji dolaze iz Rusije, Ukrajine, Poljske, Indije, Brazila, Kine, Egipta i drugih zemalja, koji su se prijavili putem AIESEC globalne mreže.\n„Život bez granica“ će početi trodnevnom konferencijom na kojoj će se svi volonteri upoznati sa samim konceptom projekta, temama i običajima drugih kultura, dok je svečano otvaranje projekta zakazano za nedelju, 8. jul u 11.00, na Adi Ciganliji. Prilikom otvaranja projekta, biće održan i događaj pod nazivom „Globalno selo“ prilikom koga će svaki internacionalni student dobiti priliku da predstavi kulturu, običaje i hranu države iz koje dolazi. Ovi studenti će organizovati i različite performanse i interaktivne igre za decu i tinejdžere.\nPosle toga, od 15. jula, projekat počinje sa realizacijom i uključivanjem velikog broja studenata volontera i nevladinih organizacija; zakoračiće se u svet ove dece i njihove potrebe da budu deo društva. Inostrani studenti će biti u mogućnosti da približe svoje običaje, kulture, iskustva i da u razgovoru i radu sa decom doprinesu celokupnom pozitivnom uticaju ovog projekta. (danubeogradu.rs)\nTagoviada ciganlija bg svaštara deca dub studenti volonteri\nPrethodni Ana Miljkovac: Luđilo\nSledeći Otvoren peti azil za pse u Beogradu


Ljušev izabran za još jednu funkciju u okviru DT Grupe\nNikolja Ljušev, izvršni direktor Crnogorskog Telekoma, od 1. jula 2018. godine, obavljaće istovremeno i funkciju izvršnog direktora Makedonskog Telekoma. Ljušev je izabran za člana borda direktora Makedonskog Telekoma, na današnjoj Skupštini akcionara ove kompanije.\nZahvaljujući dugogodišnjem iskustvu i dobrom poznavanju tržišta, kao i ostvarenim rezultatima u Grupi, DT je predložio Nikolu Ljuševa za ovu funkciju, kako bi se obezbijedio kontinuitet u radu i omogućila razmjena pozitivnih praksi dviju kompanija.\nNikola Ljušev ističe da će sa pozicije izvršnog direktora Crnogorskog Telekoma nastaviti rad na stabilizaciji prihoda i preokretanju trendova, što je i postignuto u prvom kvartalu ove godine. Nastojaće da se takav trend nastavi i održe pozitivni rezultati u svim segmentima poslovanja i u narednom periodu.


21/04/2021 9:00:21 AM\nNebojsa Todorovic 17/02/2016\tTESTOVI, VESTI, VIDEO\nImajući u vidu koliki je uspeh BMW X5 imao na tržištu kada se prvi put pojavio, prosto je neverovatno kakav je BMW promašaj napravio kada su u pitanju manji SUV modeli. BMW X3 i BMW X1 nisu doneli željeni stepen luksuza u svoje kategorije, ali je postojao generalan nedostatak dopadljivosti što se osetilo među auto-magazinima kao i samim vozačima. Sada, BMW je poranio u odnosu na konkurenciju i već sada se polako upoznajemo sa drugom generacijom BMW X1 modela.\nDoduše, kompanija će morati da ispuni veoma velika očekivanja korisnika. Razloga za to ima više. Pre svega, reč je o luksuznom malom SUV-u koji ima jaku konkurenciju, a zatim dolazimo i do vrlo visoke cene koja implicira da se dobija puno s obzirom na male dimenzije. Stoga je interesantno da novi model zapravo ne deluje previše novo, već izgleda kao smanjeni X3 ili čak X5. Nećemo previše da otkrivamo, saznajte sve utiske Telegraph Cars-a u priloženom videu.\nTagoviAutomobili BMW BMW X1 krosover opis prikaz recenzija review SUV telegraph cars test video x1\nPrethodno VW direktor znao za opasnost od istrage još od maja 2014\nSledeće General Motors opoziva 200.000 automobila


Koliko su važna dečija sedišta? CarGo u svim vozilima obezbedio sedišta za najmlađe - Bebac.com\n06.02.2019. / Izvor: Bebac.com\nSvaki roditelj će se saglasiti sa time da je bezbednost njegovog deteta na prvom mestu.\nMeđutim, često se dešava da roditelji nisu svesni opasnosti kojoj izlažu svoju dete ukoliko nije pravilno obezbeđeno prilikom vožnje.\nNov Zakon o bezbednosti saobraćaja posvetio je posebnu pažnju o bezbednosti najmlađih. On propisuje da sva deca mlađa od 3 godine moraju da sede u sigurnosnim sedištima, a deca mlađa od 12 godina ne smeju sedeti na prednjem sedištu, već isključivo na zadnjem i moraju biti vezana pojasom.\nZašto su dečija sedišta veoma važna i neophodna?\nPrilikom saobračajnih nezgoda, dečija sedišta smanjuju rizik od povreda beba i male dece od 71% do 82%, kao I rizik od smrtnog ishoda za oko 30%, u poređenju sa upotrebnom klasičnih pojaseva.\nIako Srbija ima Zakon koji je usklađen sa praksom Evropske unije, mnogi roditelji i dalje veruju da im dečija sedišta nisu neophodna. Prema zvaničnim podacima Agencije za bezbednost u saobraćaju, samo 32% roditelja koristi autosedišta za decu ispod tri godine, a samo 3,1% dece starije od tri godine vezano je sigurnosnim pojasom na zadnjem sedištu automobila.\nUpravo zbog brige o sigurnosti najmlađih učesnika u saobraćaju, srpska kompanija CarGo saopštila je da je u svojim vozilima obezbedila dečija sedišta, kako bi se svi putnici osećali potpuno sigurno i prijatno u vožnjama sa njima.\nPrema njihovim rečima, dečija sedišta predviđena su za decu od 9 kilograma do 36 kilograma i ne naplaćuju se dodatno prilikom poručivanja vozila. Potrebno je samo da roditelji na svom telefonu imaju CarGo aplikaciju i da naruče vozilo iz ECO klase, a po njih i njihovo dete će doći hibridna vozila i veći automobili do pet godina starosti sa udobnim sedištem za decu.\nVerujemo da je ovo lep primer kako treba da se ponaša jedna odgovorna kompanija. Nadamo se da je ovo samo početak i da će CarGo postati primer i ostalim kompanijama kako da podignu svest građana o veoma važnoj temi – bezbednost svih učesnika u saobraćaju.


Brisel zalupio vrata Srbiji? - Politički.rs\nOvako vest da će Srbija u junu, umesto otvaranja novih klastera po novoj metodologiji pregovora o pristupanju Uniji, Srbija dobiti međuvladinu konferenciju na kojoj će biti predstavljena nova metodologija pregovora i naredni koraci u procesu, komentariše istoričar Saša Adamović.\n– Ono zašta je Brisel zapravo suštinski zainteresovan je da nekako privoli Srbiju na nezavisnost Kosova i da se, kroz takozvane ustavne promene izvrši unitarizacija Bosne i Hercegovine. A pristupanje Srbije EU je, sa stanovišta Brisela na dugom štapu i zapravo nemoguća misija – kaže Adamović.\nSvoj stav naš sagovornik obrazlaže trenutnom situacijom u Uniji, iz koje je nedavno istupila jedna od najmoćnijih država sveta – Velika Britanija. Uz to, sama Unija nalazi se na svojevrsnoj raskrsnici i ne zna se koji će se putem i pravcem kretati.\n– Sve dok se to ne reši i neko o tome ne odluči, nikakvog proširenja EU neće biti. Izgleda da su u pravu svi oni koji tvrde da Srbija nikada neće ući u EU. Izgleda da je EU postala nekakav entitet izgubljen u vremenu i prostoru, nesposoban da artikuliše svoje interese – smatra Adamović.\nRadujući se pobedi Džozefa Bajdena u SAD, vodeći antirusku politiku i tražeći od Srbije da se odrekne svog identiteta, EU se odriče sopstvenog identiteta i vrednosti koje su je nekada učinili velikom, dodaje on.\n– Danas je sve suprotno od toga, EU nije prostor kome treba da pripadamo. Srbija treba da ostane neutralna, da se oslanja na svoja dva velika strateška partnera, Rusiju i Kinu, da jača svoju ekonomiju i oružane snage i da dosledno vodi politiku zaštite nacionalnih i državnih interesa, a oni su u itekakvoj koliziji sa interesima Brisela i njegove političke klase, koja je na mnogim primerima pokazala, ne samo svoju nesposobnost, već pokazuje da je i budućnost EU pod velikim znakom pitanja – zaključuje Adamović.\nDeset zemalja, članica Unije, nije dalo saglasnost da Srbija nastavi pregovore o pristupanju i umesto otvaranja klastera saglasilo se da se sa našom zemljom održi „eksplanatorna međuvladina konferencija“, što je, izgleda, eufemizam za prezentaciju na kojoj će biti predstavljena, već mnogo puta predstavljana nova metodologija pregovora o pristupanju.\nNemačkoj, Holandiji, Belgiji, Luksemburgu, Danskoj, Švedskoj, Finskoj, Irskoj, Hrvatskoj i Bugarskoj zasmetalo je što Srbija, prema njihovom mišljenju, nije dovoljno napredovala u oblasti vladavine prava, ali i pitanje nedovoljne usklađenosti Srbije sa zajedničkom spoljnom i bezbednosnom politikom EU. Ovu, slobodno se može reći sankciju, zvaničnici nabrojanih zemalja shvataju kao ohrabrenje Srbiji na njenom evropskom putu.


Muftijstvo Mostarsko - Kurban za medresu, akcija kojom se snaže povratnici i pomažu ugroženi\nKurban za medresu, akcija kojom se snaže povratnici i pomažu ugroženi\nAkcija "Kurban za Karađoz-begovu medresu" uspješno se realizuje i ove godine, a izvršiti uplate za kurban u ovu najstariju odgojno-obrazovnu instituciju u Hercegovini svi oni koji su to željeli imali su priliku učiniti u protekla dva mjeseca.\nAkciji se odazvao veliki broj džematlija sa područja Muftijstva mostarskog, bez obzira na trenutnu situaciju u kojoj se zatekao cijeli svijet, te su uplatom kurbana u Karađoz-begovu medresu željeli pomoći pri ishrani njenim učenicima i učenicama.\nTokom perioda uplate kurbana u Karađoz-begovu medresu uplaćen je veliki broj kurbana, a određeni dio bit će proslijeđen i pojedinim društveno-socijalnim organizacijama, poput bolnica, dječijih domova, domova za stara i iznemogla lica, koje djeluju u našem gradu i Hercegovini.\nTo je poseban segment ove akcije koju sprovodi Karađoz-begova medresa, a kojom se trudi obezbijediti kurbansko meso i drugim institucijama u našem gradu i kantonu, te pomoći u ishrani njihovih korisnika.\nTaj vid pomoći Karađoz-begova medresa pruža tokom cijele godine, jer ima za to uslove, a to su hladnjače i komore koje posjeduje i u koje smješta kurbansko meso kako bi, čuvajući ga zdravim, mogla pomoći različite društveno-socijalne organizacije do narednog Kurban-bajrama.\n- Tako će Karađoz-begova medresa pomoći bolnice u Mostaru i Trebinju, dječije domove u Mostaru, Javnu kuhinju Mostar, Izbjeglički-prihvatni centar Salakovac, Centar za stara i iznemogla lica Mostar, dječije domove u Stocu, te pojedine povratničke medžlise, a kako je to radila i prethodnih godina - ističe profesor hafiz Aid Tulek, direktor Karađoz-begove medrese.\nOno što je, također, karakteristično za ovu akciju jeste da se nabavka stoke vršila od naših povratnika iz Duvna, Trebinja, Gacka, Podveležja, Nevesinja, a sve shodno primjeni šerijatskih i zdravstvenih propisa, te se na taj način pokušava očuvati veza sa našim povratnicima, ali i određenim dijelom pomoći njihov povratak na rodna ognjišta.\nStoga je akcija kurbana, a koju sprovodi već godinama Karađoz-begova medresa, više od akcije kojom se pomaže samo ishrana učenika i učenica ove škole.\n- Karađoz-begova medresa je i ove godine realizovala akciju klanja kurbana za potrebe ishrane učenika, te se zahvaljuje svima onima koji su izvršili uplate, uz dovu Uzvišenom da im kurban bude kabul - poručio je direktor Karađoz-begove medrese.\nAkcija "Kurban za Karađoz-begovu medresu" nastavlja se i u danima Kurban-bajrama, kada će uslijediti žrtvovanje kurbana pred dušu najvećeg vakifa Hercegovine i osnivača Medrese, Karađoz-bega, te podjela kurbanskog mesa uplatiocima kurbana u ovoj akciji.


Prosečna zarada u septembru 43.925 dinara, pala 1,6 odsto\nBEOGRAD - Prosečna zarada bez poreza i doprinosa isplaćena u septembru u Srbiji iznosi 43.925 dinara i u poređenju sa isplaćenom u avgustu nominalno je i realno manja za 1,6 odsto, saopštio je Republički zavod za statitistiku Srbije.\nSeptembarska neto plata je nominalno manja za 0,1 odsto a realno za 1,5 odsto u odnosu na prosečnu neto zaradu isplaćenu u septembru 2014. godine.\nProsečna septembarska bruto zarada iznosi 60.503 dinara, i u odnosu na avgust nominalno i realno je manja za 1,7 odsto, dok je za 0,5 nominalno manja a realno za 1,9 odsto nego u istom mesecu lani.\nU periodu januar-septembar 2015. godine prosečna neto zarada je bila nominalno manja za 0,4 i realno za 1,8 odsto u odnosu na uporedni period prošle godine, a prosečna bruto plata je za devet meseci ove godine nominalno u padu za 0,7 odsto a realno za 2,1 odsto nego u istom razdobru 2014. godine, navodi se u saopštenju.\n« Đoković se izjednačio sa Mekinroom - 170. nedelja na vrhu I ove godine oko 1.000 lekara želi u inostranstvo »


FK 'Rvati' sigurnim koracima ka narednoj sezoni\nFK 'Rvati' sigurnim koracima ka narednoj sezoni\nPripreme su počele, a iz uprave kluba najavljuju velike planove\nFudbalski klub "Rvati" otpočeo je sa pripremama, a do izmena je došlo kako u sastavu tima, tako i u novoj upravi. Predsednik Vladimir Jović siguran je u ekipu i kaže da je plan da klub zadrži epitet stabilnog prvoligaša. Osim toga, Jović je najavio i neke od infrastrukturnih planova, u kojima će značajno učestovati i Fudbalski savez Obrenovca.\n"Mi ćemo i u budućnosti nastaviti da pomažemo klubovima sa naše teritorije. Od rukovodstva Fudbalskog kluba "Rvati" čuo sam šta su njihovi prioriteti što se tiče infrastrukturnih radova i mi ćemo se potruditi da im, koliko to bude moguće, izađemo u susret", poručio je potpredsednik FSO Ivan Vasiljević.\nOn je objasnio da se ta pomoć odnosi na dva reda montažnih tribina, kao i sportsku opremu. Vasiljević je podsetio da je FK "Rvati" jedini klub koji nema tribine, što je samo još veći podstrek da se pomenuti planovi sprovedu u delo.


Izmir: Šta će srpske kompanije ponuditi turskom tržištu?\nTanjug 8. septembra 2018. 10:03\nIZMIR – Na Međunarodnom sajmu privrede u Izmiru, koji predstavlja sajam sa najdužom tradicijom u Turskoj, predstaviće se oko 30 srpskih kompanija koje će svoje proizvode i usluge ponuditi tržištu od 80 miliona potrošača.\nOvogodišnja tema sajma je tehnologija, te će naš Naučno-tehnološki park “Zvezdara” predstaviti svoje inovativne proizvode među kojima je specijalna rukavica namenjena osobama sa oštećenim vidom, ali osim tehnoloških dostignuća, srpske kompanije i organizacije predstaviće tržištu u Turskoj naše građevinske usluge, hranu, ali i šta mogu da posete.\nDirektorka Turističke organizacije Srbije Marija Labović kaže da je za Srbiju, kao turističku destinaciju, prisustvo na sajmu u Izmiru od izuzetnog značaja, s obizirom da najveći broj turista koji posećuje našu zemlju dolazi iz Istanbula, a prestavljanje srpskih destinacija u Izmiru može “probuditi” interesovanje turista i iz tog grada.\nTurski turisti, po statističkim podacima, ističe Labović, na prvom mestu najviše žele da posete Beograd, ali se sve više upućuju i prema našim planinskim centrima.\n“Potrudićemo se da im više predstavimo banje, jer smatramo da je to potencijal koji nije dovoljno iskorišćen, Vojvodinu, ali i generalno naše kulturno- istorijsko nasleđe”, navodi Labović.\nNa sajmu će se do 11. septembra zajedno predstaviti turističke organizacije Srbije, Beograda i Vojvodine, kao i dve turističke agencije koje imaju veliki broj tura za turiste iz Turske.\nDirektorka Naučno-tehnološkog parka “Zvezdara” Gordana Danilović Grković kaže da na ovogodišnjem sajmu njih predstavljaju naši mladi inženjeri koji su otvorili male startup kompanije, koje razvijaju inovativne proizvode i usluge.\nNa njihovom štandu, ljubitelji tehnologije i inovacija, mogu da vide pametnu rukavicu, pametnu urbanu baštu, uređaj za oporovak od šloga i mnoge druge “pametne stvari”.\n“Prosek starosti mladih ljudi koje smo ovde doveli je između 23 i 24 godine. To su naši mladi inženjeri koji započinju sopstveni biznis, a prilika da dođu i budu vidljivi na tržištu od 80 miliona potrošača je jedinstvena i neponovljiva”, istakla je Danilović Grković.\nMeđu srpskim štandovima nalazi se i štand Beograda na vodi, koji će Trucima kroz makete i video spotove predstaviti kako izgledaju do sada dve izgrađene kule, u koje su se nedavno uselili prvi stanari, ali i kako će izgledati područje pored Save.\nMeđunarodni sajam privrede u Izmiru otvoren je sinoć u prisustvu predsednika turskog parlamenta, turskih ministara i srpskog ministra trgovine, turizma i telekomunikacija Rasima Ljajića, i trajaće do 16. septembra, dok će privredni deo sajma trajati do 11. septembra.\nKako je sajam ne samo ekonomskog, već i kulturnog karaktera, sinoćno otvaranje zabeležio je nastup Nacionalnog ansambla “Kolo”, koje je u Izmiru zaigralo sprske narodne igre i prenelo srpski duh, tradiciju i kulturu.\nSrbija je zemlja partner ovogodišnjeg sajma, dok je zemlja u fokusu Indija, a predstaviće se privrednici i iz Burundija, Venecuele, Kine, Bugarske, BiH, Kameruna, Sudana, Gane, Gambije, Kenije…\nSajam se prostire na 14.772 kvadratnih metara izložbenog prostora, a godišnje ga poseti više od 1,2 miliona ljudi iz oko 30 zemalja koji imaju priliku da se upoznaju sa proizvodnim programom više od četiri stotine izlagača.


Američki zakonodavci osuđuju tajni program Bušove administracije\nDemokrate u američkom Senatu osuđuju način na koji je bivša administracija predsednika Buša postupala u okviru tajnog programa za suzbijanje terorizma i to što gotovo osam godina nije o tome obavestila Kongres, navodno po naređenju bivšeg potpredsednika Dika Čejnija.\nPredsednica senatskog Odbora za obaveštajne aktivnosti, Dajen Fejnstejn, kaže da je o tajnom programu Centralne obaveštajne agencije saznala prošlog meseca, od direktora CIE Liona Panete.\n"Kongres je trebalo da bude obavešten," rekla je ona. "Trebalo je da nas izveste pre početka jednog tako osetljivog programa. Direktor Paneta nas je izvestio pre dve nedelje, rekavši da je i sam upravo saznao o tome, zatim je opisao taj program i rekao da ga je obustavio. Kao što je izvešteno, on nam je zaista rekao kako mu je rečeno da je bivši potpredsednik naredio da se Kongres ne obaveštava o tom programu," rekla je Dajen Fejnstejn, inače demokrata iz Kalifornije. Ona je to izjavila u programu TV mreže Foks, "Vesti nedeljom."\nJavnost tek treba da bude obaveštena o ciljevima i metodama pomenutog tajnog programa.\nGovoreći u programu TV mreže ABC "Ove nedelje," demokratski senator Dik Durbin založio se za otvaranje istrage o tome.\n"Odgovornost je zapisana u našem ustavu. Izvršni ogranak naše vlade ne može da stvara ovakve programe i o tome ne obaveštava Kongres. Postojanje obimnog programa skrivenog od vodećih članova Kongresa nije samo neprimereno, već je možda i protivzakonito," rekao je Durbin.\nRepublikanci ističu da je CIA izjavila da je program bio razrađen, ali da nikada nije primenjen. Senator Džon Kajl, iz Arizone, takođe je učestvovao u programu "Ove nedelje."\n"Predsednik i potpredsednik su dve osobe koje su, u krajnjoj liniji, odgovorne za nacionalnu bezbednost. Nije neobično da potpredsednik bude umešan u ovakve stvari. Šta ako je reč o supertajnom programu? Naravno, on i predsednik su zajednički odgovorni za to. Ali ne bi trebalo da donosimo prerane zaključke," rekao je senator Kajl.\nU međuvremenu, republikanci osuđuju sekretara za pravosuđe Erika Holdera koji, prema izveštajima, razmatra mogućnost otvaranja krivične istrage o tehnikama isleđivanja koje je bivša Bušova administracija primenivala prema osumnjičenima za terorizam. U jednoj emisiji kablovske TV mreže CNN, senator Džad Greg, rekao je da bi takva istraga iznela u javnost metode i taktike primenjene u borbi protiv terorizma i na taj način izložila zemlju riziku. Agencija Asosijeted pres navela je jednog predstavnika Sekretarijata za pravosuđe koji je rekao da sekretar Holder namerava da se drži činjenica i zakona.


Klubovi u BiH najavljuju smanjenje plaća, Đidić: Igrači nas zovu sa svih strana - Sportske.ba\nKlubovi u BiH najavljuju smanjenje plaća, Đidić: Igrači nas zovu sa svih strana\n7 Aprila, 2020 21:18\nPosljedice koronavirusa osjećaju se u fudbalskoj industriji. Najveći evropski klubovi već su poduzeli određene mjere, a ni BiH neće zaobići takav trend. Pojedini klubovi sve su glasniji u smjeru da će igračima biti smanjena primanja. Takvu odluku za sada je donijela Sloboda, smanjenje budžeta najvili su i iz Borca, a i u Radniku su najavili da će ova nepopularna mjera biti nezaobilazna sa bijeljinski klub.\nTim povodom kontaktirali smo Aldina Đidića, osnivača i potpredsjednika Sindikata profesionalnih fudbalera u BiH, koji je otkrio kako sve više fudbalera u posljednje vrijeme kontaktira ovu organizaciju zbog novonastale situacije.\n– Imamo upita, ne samo iz Bosne i Hercegovine, već i od naših igrača širom svijeta. Nastojimo svima odgovoriti, pružiti podršku i pomoći. Kada je u pitanju Premijer lige BiH do sada je Sloboda donijela određene mjere bez konsultacije sa igračima i očekujem da će se uskoro sastati i donijeti zajedničku odluku. U ovom trenutku ja jako bitan dijalog između klubova i igrača i vjerujem da se u svakom scenariju može pronaći dogovor, izjavio je Aldin Đidić za Sportske.ba.\nVezane vijesti:Aldin ĐidićPremijer liga BiH\nRonaldinho ide u kućni pritvor\nVelikan sprema ponudu za Haalanda\nPogledajte kompletan raspored Premijer lige: Poznato kada se igra sarajevski, mostarski, tuzlanski derbi\nPočeli radovi na stadionu novog bh. premijerligaša (FOTO)


Prevodilačka agencija Bukurov i saradnici vam omogućuje pojednostavljenje procesa sprovođenja kliničke studije ili registracije i plasmana vašeg proizvoda i optimizaciju troškova uz pun kvalitet usluge. Prevodioci imaju jasan cilj, a to je da prevode i procedure prevođenja standardizuju kako bi umanjili mogućnost grešaka i unapredili profesionalnost i jednobraznost prevoda. Značaj kontrole kvaliteta stručnih medicinskih i farmaceutskih prevoda ne mora se posebno isticati. Upotrebna vrednost prevedenog teksta direktno zavisi od njegovog kvaliteta. Činjenica da stručni tekstovi s kojima svakodnevno radimo često predstavljaju materijal na osnovu koga se donose važne odluke dodatno nas obavezuje na izuzetne napore u održanju izuzetno visokog kvaliteta prevoda koje isporučujemo klijentima. Za više informacija posetite našu internet prezentaciju ili nas kontaktirajte!\n064 116 8307\nprevodiocisudski tumači za engleski jezikprevod medicinske dokumentacijeprevođenje iz oblasti farmacijeprevođenje iz oblasti medicine


Janković uputio otvoreno pismo Vučiću - ebart\nZaštitnik građana Saša Janković kritikovao je premijera Aleksandra Vučića zbog izjave kojom je za njega i druge rekao da su apriori protiv države i svog naroda.\nOmbudsman je u otvorenom pismu Vučiću navodi da to nije prvi put da predsednik vlade iznosi neistine u vezi s njegovim radom i da to nije problem samo za njega i osobe koje je premijer pomenuo, već "po demokratiju u Srbiji".\n"Sve i da sam, ili neko drugi od navedenih, u prošlosti menjao svoje stavove za 180 stepeni, prebrojavao građane po etničkoj osnovi u srazmeri 1 prema 100, dobijao stan od države dok je bombardovana, bio ministar informisanja dok su vlasnici novina ubijani ili da danas gazim i preuzimam nadležnosti svih državnih organa i institucija, kao što je to slučaj sa Vama, ne biste smeli da nam kažete da smo protivnici države i naroda", naveo je zaštitnik građana.\nNapominje i da se premijeru obraća otvorenim pismom zato što on njegove službene dopise ne čita i na njih ne odgovara, niti ima vremena da se sa njim sastane.\n"Srbija zaslužuje više i bolje od ovakvog načina vršenja vlasti, Srbija zaslužuje dostojanstvo i čestitost. Poslušajte me, makar mi i ne verovali", naveo je Janković u otvorenom pismu premijeru Vučiću.\nJovanov: Janković u strahu da li će biti kandidat\nPotpredsednik Glavnog odbora SNS Milenko Jovanov izjavio je da je ombudsman Saša Janković lažni zaštitnik koji je u strahu da li će postati predsednički kandidat, uz ocenu da je Janković "politkant i ništa više od toga".\n"On se ponovo bavi politikom što je najdirektnije kršenje zakona kojim se uređuje njegov rad. Postavlja se pitanje kako on može da ocenjuje zakonitost rada drugih organa u Srbiji kada se on prvi ne pridržava zakona" ,rekao je Jovanov Tanjugu, reagujući na otvoreno pismo koje je Janković uputio premijeru i lideru SNS Aleksandru Vučiću.\n"Poslednji njegov napad na Aleksandra Vučića pokazuje da je lažni zaštitnik u strahu da li će postati pravi kandidat za predsednika pošto su se pojavili neki drugi koji tvrde da su pobedili pa se eto i on siroma potrudio ne bi li sačuvao makar svoju poziciju trenutno - to je da je kandidat za kandidata", podvukao je Jovanov.\nKako je rekao, ono što je važno je to da "lažni zaštitnik građana, svakog meseca prima pravih 3.000 evra i ne radi ništa, jer u toku radnog vremena tvituje, šeta kuče i bavi se svojom kandidaturom za predsednika".\n"Lažni zaštitnik, ali pravi iskompleksirani bedni politikant", naveo je Jovanov.\n"Janković nikada nije ni bio zaštitnik građana"\nČlan Predsedništva SNS Jana Ljubičić izjavila je da ombudsman Saša Janković nikada nije ni bio, niti je sada zaštitnik građana.\nOn je rekao da je Janković poslednja osoba koja ima pravo da osporava bilo čiji rad.\n"Ako sam nekada imala dilemu kako da vam se obratim, sada više nemam, jer je jasno da vi niste zaštitnik građana, vec jeftini politikant", rekla je Ljubičić u otvorenom pismu.\n"To (zaštitnik građana) nikada niste ni bili, a niste ni sada", poručila je Ljubičić, reagujući na otvoreno pismo koje je Janković uputio premijeru i lideru SNS Aleksandru Vučiću.\n"Vi ste poslednja osoba koja ima pravo da osporava bilo čiji rad, jer ste poznati kao velika lenština koja za platu od 370.000 dinara, koliko vas građani mesečno plaćaju, jedino šeta kuče", navela je ona i ocenila da svaki medijski nastup Jankovića, koji se, kaže, svakodnevno može videti, "liči na nastup političkog klovna, a ne Zaštitnika građana".\n"Svojim najnovijim obraćanjem pokazujete da vam prava građana nisu važna, da je posao Zaštitnika u drugom planu, a da vam je jedini cilj politička promocija zasnovana na lažima, uvredama i obmanama", navela je Ljubičić.\n"Pa upravo vi gazite institucije Srbije, upravo vi licemerno zloupotrebljavate svoj položaj. Ono što je već odavno poznato, da je ulazak u predsedničku trku vaša jedina želja, iz dana u dan dobija novu potvrdu. Jedino ste u pravu kada kažete da građani imaju zdrav razum, zato verujem da neće nasesti na vaše laži i obmane. I da imate srama kao što nemate, rekla bih vam - sram vas bilo", poručila je Jankoviću u otvorenom pismu funkcionerka SNS Jana Ljubičić.\nPS: Vučić predmet Jankovićeve frustracije\nPokreta socijalista (PS) ocenio je vda otvoreno pismo zaštitnika građana Saše Jankovića, u kome kritikuje premijera Aleksandra Vučića, pokazuje da je "Vučić predmet njegove frustracije i meta njegovih napada, a jezik uvreda jedini koji govori".\n"Posle svih napada na premijera Vučića od strane hrvatskih zvaničnika, samo se čekalo kada će se oglasiti i lažni zaštitnik. Saša Janković ne bira ni sredstva ni vreme kako bi se preporučio za prvog i jedinog kandidata DOS-a na budućim izborima", navedeno je u saopštenju.\nPS kaže da je Jankovićevo bavljenje politikom direktno kršenje zakona i da je "zaista neobično da i javnost i državni organi ćute i puštaju da Saša Janković krši zakon i ruga se instituciji Zaštitnika građana".\n"Preplaćen i bahat, Saša Janković ne radi svoj posao. Građane ne štiti, ali zato štiti sebe i svoje političke ambicije", navedeno je u saopštenju.


Dodeljeno 15 novih "Čuvarkuća" za poljoprivredu i prehranu\nDodeljeno 15 novih „Čuvarkuća“ za poljoprivredu i prehranu\nTanjug 19. januara 2022. 15:15\nBEOGRAD – Žig „Čuvarkuća“ koji potvrđuje kvalitet, stroge ekološke standarde i primenu cirkularne ekomije dobiće novih 15 domaćih proizvoda poljoprivrede i prehrambene industrije, saopštila je danas Privredna komora Srbije.\nSavet za dodelu tog kolektivnog žiga dodelio ga je proizvodima kompanija „Mivaka“, „Mini Pani“ i „Mlekare Mihajlović“.\nSekretar Udruženja za stočarstvo i preradu stočarskih proizvoda PKS Nenad Budimović istakao je da se čuvarkuće ističu po kvalitetu i domaćem poreklu, te društveno odgovornom poslovanj, eko standardima i uštedom resursa kroz principe cirkularne ekonomije.\nFirme „Mivaka“ prepoznata je u agraru po proizvodnji kvalitetnih organskih preparata u potpunosti zasnovanoj na cirkularnoj ekonomiji, inovativnoj tehnologiji, ambalaži, načinu i rezultatima primene svojih proizvoda.\nNavedeno je da je Mivakina specifičnost energetska efikasnost, smanjenje količina amonijaka i ugljen-dioksida, vlage vazduha, kao i regulaciji temperature u proizvodnim pogonima.\nIstiče se da su zbog prisustva zeolita u proizvodima mikrotoksini svedeni na minimum te nema opasnosti širenja patogenih organizama.\nTo doprinosi u velikoj meri očuvanju kvaliteta zemljišta, povećanju procenta humusa i zaštiti okoline.\nDirektor te kompanije Vasilija Šćepanović ocenio je da je čuvarkuća žig obaveza i prestiž koji treba da traje generacijama. “Dobijanjem prava na žig, obavezujemo se da se još više borimo na tržištu Srbije i regiona. Očekujemo da ćemo zajedno sa ‘Čuvarkućom’ pobediti u toj tržišnoj utakmici”, rekao je on.\nDirektor i vlasnik kompanije „Mini Pani“ Gabor Kovač objasnio je da su se za projekat „Stvarano u Srbiji“ prijavili jer stvaraju kvalitetne proizvode koji zadovoljavaju kriterijume.\n„Dobijanje žiga je potvrda kvaliteta naših proizvoda i posebno nam je značajna u godini kada obeležavamo 20 godina postojanja naše kompanije i kada sumiramo rezultate i uspehe dosadašnjeg rada“, rekao je on.\nDodao je da smatra da će čuvarkuća žig doprineti vidljivosti Mini Pani proizvoda.\nPravo na „Čuvarkuću“ dobila je i paprika u pavlaci paraćinske Mlekare Mihajlović koja svakog meseca ima produkciju od 20 tona tog proizvoda.\nKomericijalni direktor te mlekara Zoran Hadžić ocenio je da je čuvarkuća dodatna potvrda da je proizvod stvaran domaćim radom i od naših resursa, te da će doprineti boljoj promociji posebno u velikim trgovinskim lancima.


Tokom ove godine u Beogradu će se vršiti istraživanja potencijala vetra za podizanje vetrogeneratora ili elektrana na vetar. Četiri najmodernija anemometra, uređaja za merenje brzine vetra, biće postavljena na stubove uz Dunav, od buduće trafostanice Beograd 20, kod administrativne linije opština Palilula i Zvezdara. Ukoliko istraživanja pokažu da je prosečna brzina vetra tokom godine veća od šest metara u sekundi biće raspisan javni poziv za izgradnju vetrogeneratora u prestonici.\nVetrogenerator proizvodi energiju koristeći snagu vetra, a rentabilan je ako je na mestu na kom je postavljen prosečna brzina vetra tokom godine veća od šest metara u sekundi.\nGradska Uprava za energetiku sa Elektrotehničkim fakultetom u Beogradu slopila je ugovor u julu prošle godine u vrednosti od četiri miliona dinara za studije o izgradnji vetrogeneratora u Beogradu. Dve trećine od te sume biće izdvojeno za kupovinu četiri anemometra koji će se postavljati na stubove „Telenora“, „Vipa“ i „Telekoma Srbija“, a jedna trećina tog novca biće izdvojena za honorare profesora i asistenata ETF-a koji će raditi istraživanja. Od Ministarstva unutrašnjih poslova, Agencije za kontrolu letenja i drugih institucija već su pribavljene sve saglasnosti za postavljanje uređaja za merenje brzine vetra.\n- Anemometri bi uskoro trebalo da budu uvezeni iz Evropske unije. Biće postavljeni na lokacijama za koje stručnjaci Hidrometeorološkog zavoda, na osnovu dosadašnjih merenja, pretpostavljaju da je tu veća brzina vetra, nego na drugim lokacijama u gradu. Ukoliko istraživanja pokažu da će vetrogeneratori biti rentabilni, to će biti veoma važno za energetski bilans Beograda, jer ćemo na taj način rasteretiti neke termokapacitete. Tako ćemo dobiti i kvalitetniju električnu energiju i zdraviju životnu sredinu - kaže za “Blic” Miroslav Čučković, član Gradskog veća.\nOn navodi da je Ugovorom predviđeno postavljanje četiri anemometra na razdaljini od kilometer, dva. Ukoliko se ustanovi da je brzina vetra na tim lokacijama iznad šest metara u sekundi, jedan anemometer je dovoljan da se na tom celom području može postavi “ruža vetrenjača”, odnosno tri vetrenjače odjednom.\n- Prve preliminarne rezultate imaćemo već za prvih šest meseci, početkom jula. Ukoliko se pokaže da će vetrogeneratori na određenim lokacijama biti isplativi Grad će definisati posebne urbanističke uslove za postavljanje ovakvih objekata imajući u vidu postojeću infrastrukturu. Nakon toga biće raspisan međunarodni tender za izgradnju vetrogeneratora - navodi Čučković.


Poslednja izmena 18:53\n08.02.2019 u 11:03\nSrbija je ove sedmice postala punopravna članica programa Erazmus plus Evropske unije, što za obrazovne ustanove u našoj zemlji znači da će moći samostalno da konkurišu za projekte i da će im na raspolaganju biti veći budžeti. Od 2014. godine do sada srpske škole i fakulteti za projekte su konkurisali samo u društvu školskih ustanova iz drugih zemalja koje su punopravni članovi ovog najvećeg obrazovnog programa EU, čija sredstva iznose 14,7 milijardi evra. Članstvo smo stekli na osnovu sporazuma koji su u Briselu potpisali Mladen Šarčević, ministar prosvete, i Tibor Navračič, Evropski komesar za kulturu, omladinu i obrazovanje. Osim Srbije, status punopravne članice programa Erazmus plus ima još samo pet zemalja koje nisu u EU – Norveška, Turska, Lihtenštajn, Makedonija i\n06.02.2019 u 15:37\nHrkalović: Pristupanje šengenskom području jedan od najvećih izazova\nDržavni sekretar MUP-a Srbije Dijana Hrkalović istakla je na otvaranju tvining projekta „Izrada Šengen akcionog plana“ u Beogradu, da je on od izuzetnog značaja, jer će pružiti pomoć MUP-u i ostalim institucijama Srbije da ispune neophodne uslove za pristupanje šengenskom području, saopšteno je iz MUP-a Srbije. „Pristupanje šengenskom području predstavlja jedan od najvećih izazova, a samim tim i jedan od najznačajnijih strateških ciljeva MUP-a Srbije u budućem periodu, jer postati deo šengenskog područja predstavlja poslednji korak u potpunoj integraciji u zajednicu evropskih zemalja“, rekla je Hrkalović. Kako je Hrkalović objasnila, za građane Republike Srbije pristupanje šengenskom području ne znači samo lakši prelazak državne granice, već i slobodan protok kapitala, robe i\n28.01.2019 u 14:24\nPoslanici DS predali Pahoru materijal o protestima i napadima na opoziciju\nPoslanici Demokratske stranke (DS) danas su predsedniku Slovenije Borutu Pahoru u Skupštini Srbije predali materijal o napadima na predstavnike opozicije i na medije, kao i fotografije sa protesta koji se dva meseca održavaju protiv aktuelne vlasti u Srbiji. Pahoru su kada je ušao u srpski parlament materijal i fotografije predali Balša Božović i Maja Videnović. Tokom susreta mu je rečeno da se ne odustaje od evropskog puta i evropskih vrednosti. Predstavnici opozicije su mu uputili izvinjenje zbog bojkota sednice i istakli da je to učinjeno jer je predsednik Srbije Aleksandar Vučić „stavio parlament u svoj džep”. Zatražili su veću podršku EU građanima u borbi za vladavinu prava u Srbiji. Poslanik Nove stranke Zoran Živković rekao je novinarima u Skupštini Srbije da je odluka\nPredsednik Evropske komisije Žan-Klod Junker obavestio je predsednika Srbije Aleksandra Vučića da predložene zaštitne mere EU na uvoz čelika neće imati značajan uticaj na Srbiju. „Naša je procena da u okviru predloženih zaštitnih mera na uvoz čelika uobičajeni trgovinski tokovi Srbije za tri kategorije proizvoda ne bi bili uopšte ili bar ne značajno pogođeni”, naveo je Junker u odgovoru na Vučićevo pismo od 10. januara u kojem je ukazao na moguće posledice mera EU po Srbiju. Predsednik EK je objasnio da su na njegov zahtev proteklih meseci članovi Komisije i njihove službe održali brojne sastanke sa premijerkom Srbije Anom Brnabić i njenim timom. „Ovi sastanci su održani kako bismo u potpunosti razumeli Vašu zabrinutost, a u cilju pronalaženja održivih rešenja, kako bi na njih\n22.01.2019 u 19:55\nPovodom obeležavanja 56 godina od potpisivanja Jelisejskog ugovora ambasadori Nemačke i Francuske u Srbiji, Tomas Šid i Frederik Mondoloni, organizovali su prijem sa kojeg su poručili da iskreno pomirenje i saradnja dve zemlje može da bude model za Srbiju i region. Na skupu, na kojem je bilo reči o saradnji dve zemlje u oblasti javne uprave, obratio se i ministar državne uprave i lokalne samouprave Branko Ružić, koji je istakao da današnji dan i Jelisejski sporazum ne simbolizuju samo pomirenje dve zemlje, već i duh jedinstva i mira u Evropi i da Srbija i region iz tog primera mogu mnogo da nauče. Nemački ambasador Šib kaže da je Jelisejski sporazum postao evropska priča o uspehu. „Posle decenija mržnje i animoziteta, Nemačka i Francuska su konačno naučile lekcije i rešile da\nSrbija ima političke garancije Evropske unije da kvote na uvoz čelika neće negativno uticati na smederevsku železaru. Ali, naša zemlja ne može u potpunosti da bude izuzeta od ograničenja i predviđeno je za početak da na primer izvozi oko 10 odsto manje proizvoda od toplo valjanog čelika. Na taj način EU pokušava da zaštiti svoje čeličane i tržište od drugih proizvođača širom sveta, posle uvođenja jednostranih mera SAD, koje ograničavaju uvoz čelika na američko tržište. Premijerka Ana Brnabić juče je naglasila da železara iz Smedereva nije ugrožena i da je EU svesna koliko je ona bitna za ekonomski rast Srbije, jer pet hiljada ljudi od nje zavisi direktno i 20.000 indirektno\n08.01.2019 u 13:59\nUprkos zahtevu Mogerinijeve, Priština ne ukida takse\nNakon sastanka u Briselu na kojem je šefica EU diplomatije Federika Mogerini ponovo zatražila ukidanje taksi na robu iz Srbije i BiH, članovi prištinske delegacije ponovili su da odluka neće biti promenjena sve dok Beograd ne promeni ponašanje. „Tarife se neće ukinuti bezuslovno, a Srbija mora da prekine sa kampanijom povlačenja priznanja kosovske nezavisnsti”, kazao je član delegacije Prišitne Špend Ahmeti. Prema Ahmetijevim rečima, nedavno formirani tim ima „ekskluzivnu odgovornost” da pregovora o kako kaže, konačnom sporazumu sa Srbijom, uz konsultacije sa ostalim prištinskim zvaničnicima. „Naša poruka EU jeste da smo mi spremni. Mi smo jedna ekipa koja predstavlja Kosovo i spremni smo da razgovaramo o otvorneim pitanjima”, kazao je Ahmeti\n04.01.2019 u 21:33\nPotpredsednik Evropskog parlamenta na grobu Adema Jašarija\nPotpredsednik Evropskog parlamenta Rajner Viland boravio je na Kosovu i tom prilikom posetio je grob osnivača tzv. Oslobodilačke vojske Kosova Adema Jašarija u Prekazu, objavili su prištinski mediji. „Gazeta ekspres” navodi da je Viland u četvrtak bio u društvu gradonačelnika Srbice Bekima Jašarija, rođaka Adema Jašarija. Mediji navode da je Viland, na kraju obilaska memorijalnog centra „Adem Jašari”, na poklon dobio knjigu - Jašarijev ratni dnevnik, na nemačkom. Poseta potpredsednika Evropskog parlamenta Rajnera Vilanda grobu Adema Jašarija na KiM duboko pogađa porodice kosmetskih žrtava, koje su kidnapovali, zverski ubili, masakrirali i silovali pripadnici OVK, čiji je osnivač i vođa bio Jašari\n15.10.2019 u 19:00\n15.10.2019 u 18:51


Protokolom do lakše kontrole sledljivosti robe - Poljoprivredne vesti | Agroklub.rs\nMinistarstvo poljoprivrede i zaštite životne sredine Republike Srbije i Federalna služba za veterinarski i fitosanitarni nadzor Ruske Federacije potpisali su Protokol o obezbeđivanju fitosanitarnih zahteva.\nProtokol o obezbeđivanju fitosanitarnih zahteva između Ministarstva poljoprivrede i zaštite životne sredine Republike Srbije i Federalne službe za veterinarski i fitosanitarni nadzor Ruske Federacije juče su potpisali ministarka poljoprivrede i zaštite životne sredine Snežana Bogosavljević Bošković i rukovodilac Federalne službe za veterinarski i fitosanitarni nadzor Ruske Federacije Sergej Dankvert.\nObezbediti trgovinu sa fitosanitarnog aspekta\nMinistarka je tom prilikom navela je da je ovaj protokol neophodan, s obzirom da izvoz poljoprivredno prehramebnih proizvoda iz Srbije na tržište Ruske Federacije raste iz godine u godinu. "Sada je važno da se ta trgovina obezbedi sa fitosanitarnog aspekta u smislu da se zaštiti i teritorija Ruske Federacije i teritorija Srbije", naglasila je ministarka i dodala da ovaj protokol pruža pravnu osnovu za dalje jačanje trgovine, privredne saradnje, kao i investicije u agroindustrijski kompleks Srbije.\nProtokolom su određene tačne procedure kontrole\nProtokolom se određuje\nnačin kontrolisanja robe iz Srbije\nDankvert je pojasnio da je Protokol vezan za sledljivost roba, i određuje tačne procedure, odnosno način na koji će se kontrolisati roba poreklom iz Srbije, podsetivši da je Ruska Federacija uvela sankcija na uvoz pojedinih vrsta roba iz Evropske unije. On je kazao da je slična situacija bila i sa robom koja podleže veterinarskoj kontroli, pa su određene pošiljke zadržavane zbog bojazni da ne dođe do reeksporta iz EU.\n"Mi smo trenutno, između naše dve službe, odredili mehanizme koji garantuju da ne mogu da dođu robe koje nisu poreklom iz Srbije", istakao je Dankvert.\nTakođe je naveo da je zbog sankcija, bareno meso iz Srbije moralo da ima žig kako bi se garantovalo poreklo, a od sada će biti dozvoljen slobodan izvoz te vrste robe, kao i mekog i tvrdog masnog tkiva za čiji izvoz Srbija do sad nije imala dozvolu. On je najavio da će ruska strana pružiti pomoć Srbiji u dobijanju odobrenja za tranzit nekih proizvoda preko teritorije EU, precizirajući da se radi o svinjskom mesu.\nOčekuje se intenziviranje saradnje dve zemlje\nU Ministarstvu navode da će potpisivanje ovog Protokola doprineti intenziviranju saradnje resornih ministarstava poljoprivrede dve zemlje, kao i prometa roba biljnog porekla. Istovremeno će se stvoriti uslovi za preduzimanje svih neophodnih mera za obezbeđivanje praćenja svih aktivnosti kontrole fitosanitarne bezbednosti proizvoda koji se izvoze, u procesu njene proizvodnje, premeštanja, pripreme za otpremu i fitosanitarne sertifikacije, što je u interesu obe zemlje.\nProtokol Kontrola robe Saradnja sa Rusijom Ministarstvo poljoprivrede Snežana Bogosavljević Bošković Agroindustrijski kompleks Sergej Dankvert Bareno meso Fitosanitarna bezbednost Reeksport


NVIDIA G-SYNC – LG OLED club\nSa LG televizorima imate najbolja sedišta na terenu Ako ste se uželeli stadiona, navijanja sa tribina i pravog sportskog uživanja, postoje televizori koji će vam verno preneti svaki detalj tako da se iz udobnosti doma osećate kao da ste u loži Za one prave zaljubljenike u sport, ova godina nije bila najbolja, jer nije bilo…\nMoćna NVIDIA GeForce RTX 30 grafička kartica zaslužna je za pravu 8K akciju, koja postaje stvarnost na izuzetno velikim LG OLED televizorima Kompanija LG Electronics (LG), prvi proizvođač televizora koji je komercijalizovao 8K OLED televizore, ponovo postavlja standarde u industriji sa prvim 8K televizorima, koje podržavaju moćne nove NVIDIA® GeForce RTX™ 30 grafičke kartice. LG…\n0 29. 05. 2020.\nNajnoviji modeli LG televizora za 2020. godinu stižu u Srbiju, najavljuju iz kompanije LG Electronics. U ponudi će biti TV uređaji poslednje generacije sa autentičnim 8K kvalitetom slike, kao i vrhunski OLED modeli sa jedinstvenim dizajnom. OLED modeli CX i GX, kao i prestižni modeli iz NanoCell kategorije, biće u našim prodavnicama u junu, a…\n0 12. 09. 2019.\nKombinacija OLED kvaliteta i kompatibilnost sa NVIDIA G-SYNC® tehnologijom donose novu dimenziju igranju video igara na najnovijim LG televizorima. LG Electronics (LG) udružio je snage sa kompanijom NVIDIA, omogućavajući da OLED televizori iz serije za 2019. godinu (modeli 65/55E9 i 77/65/55C9) budu kompatibilni sa NVIDIA G-SYNC® tehnologijom. Najnoviji LG OLED televizori nude neverovatnu brzinu…


UROBITRAT čaj 21 kesica - Odlična cena - Online prodaja - Apoteka Živanović\nUrobitrat čaj predstavlja instant čaj koji doprinosi normalnom funkcionisanju bubrega i mokraćnih puteva.\nUrobitrat čaj sadrži kombinaciju biljaka koje deluju blagotvorno na povećanje eliminacije tečnosti, pa se koriste za čišćenje organizma i očuvanje zdravlja mokraćnih organa. Posebno se savetuje primena ovog čaja osobama koje imaju problema sa taloženjem kamena i peska u bubregu i mokraćnoj bešici, kao i osobama sa čestim infekcijama mokraćnih puteva.\nekstrakt lista java čaja\nekstrakt herbe zlatnice\nPrimena: Osobama sklonim infekcijama i kod već prisutnih infekcija, savetuje se uzimanje tri do pet šolja čaja dnevno. Preventivno se savetuje uzimanje jedne do tri šolje čaja dnevno.\nPakovanje: 21 kesica


darko bulatović – Gerila\nGerila > darko bulatović\nArhiva prema tagu: darko bulatović\nISKRADANJE: Gradonačelnik Niša BEŽAO od opozicionog poslanika!\nVeć treći dan niški odbornik Srđan Nonić protestuje ispred zgrade u kojoj su kabinet gradonačelnika i Gradsko veće, tražeći - s jednim transparentom i uključenom kamerom na mobilnom telefonu, "oslobađanje" lokalnih medija, finansiranih iz gradskog budžeta. Danas je ostvario ono...\nNEČUVENO: Naprednjaci razgrabili paketiće za socijalno ugroženu decu!\nPrimer koliko pojedini ljudi iz vlasti mogu moralno nisko da padnu zbio se negde januara meseca ove godine, kada je u Gradsku kuću u Nišu stigao tovar sa više od sto novogodišnjih paketića za socijalno ugroženu i bolesnu decu. Ti...\n“Mihajlović i Darko Bulatović moraju da podnesu ostavke zbog nesreće”\nNiški odbor Dveri zatražio je ostavku ministarke grаđevinаrstvа, sаobrаćаjа i infrаstrukture Zorаne Mihаjlović i grаdonаčelnikа Dаrkа Bulаtovićа zbog nesreće na pružnom prelazu u selu Donje Međurovo 21. decembra. U saopštenju Dveri, traži se i ostаvka Odborа direktorа а.d. „Infrаstrukturа Železnicа...\nPosle Beograda, tenderi za “Keep light” se nameštaju i u Nišu!\nOko Nove 2019. godine komisija za javne nabavke niškog JKP „Parking Servis“ doneće odluku o izboru firme koja će gradu Nišu isporučiti novogodišnju rasvetu u vrednosti od oko 76.000 evra. Niš, međutim, neće zakasniti sa kićenjem jer je, u očekivanju...\nPosle „Viz era“ i „Rajaner“ ukida liniju iz Niša!\nIrska lou kost kompanja „Rajaner“ će od 31. marta sledeće godine prestati da leti na relaciji Niš – Dizeldorf, što će biti ukidanje druge avio linije sa aerodroma „Konstantin Veliki“, za koje inače izvori bliski aerodromu tvrde da su profitabilne,...\nJavno preduzeće davalo “solidarnu pomoć” i DIREKTORIMA!\nViše nego što je po propisima, i to 720.000 dinara više, prema izveštaju Državne revizorske institucije, isplatilo je niško Javno komunalno preduzeće Mediana u 2017. godini zaposlenima koji su radili na dane kada su državni i verski praznici. DRI navodi...\nVlada Srbije KONAČNO PRIZNALA da neće ulagati NI DINAR u niški aerodrom!\nVlada Srbije se nije obavezala da će da preuzme bilo kakve obaveze u vezi sa aerodromom Konstantin Veliki nakon što joj ga je Grad Niš besplatno ustupio pre dva i po meseca. Istovremeno, resorno ministarstvo za sada ne zna koliko...\nDa li gašenjem linija raste niški aerodrom?! Već se ukida prvi let sa “Konstantina”\nŠta je uzrok gašenja avio-linije Niš - Malme pitaju iz Inicijative “Ne damo niški aerodrom” nadležne u aerodromu “Konstantin Veliki”, dok od Vlade i Ministarsta građevinarstva i saobraćaja traže da javnosti predstave planove za razvoj niške vazdušne luke. Inicijativa “Ne...


Saopštenje povodom verbalnog napada na predsjednike sudova u Trebinju dana 24.05.2021. godine\nSmataramo da je opravdan interes javnosti da ukažemo na neprimjerene i nezakonite aktivnosti koje se kontinuirano nastavljaju neosnovanim napadima na pravosuđe i njegove najviše predstavnke, koji nažalost dobijaju podršku pojedinih političkih lidera, paslanika i medija, koji i ovaj događaj neprimjereno koriste i zloupotrebljavaju.\nPoseban razlog za zabrinutnost je to što je verbalni napad učunjen od strane poslanika, na ljude koji su na čelu pravosudnih institucija koji se suprostavljaju kriminalu, a nosi u sebi izuzetno ozbiljnu poruku za sve građane, zbog čega smatramoda su ovakva ponašanja za svaku osudu. Nesporne su činjenice koje su se desile dana 24.05.2021.g. ispred pravosudnih institucija u Trebinju i Hotela Platani, gdje je poslanik Nebojša Vukanović, uputio više uvreda galameći i vičući, te iznoseći neprimjerene i netačne tvrdnje Bojanu Steviću i Milanu Bosiću, predsjednicima okružnog i osnovnog suda. Dakle, samo postupanje poslanika kao i data mupodrška od strane pojedinih stranačkih prvaka i poslanika, pokazuje opseg političkog pokušaja uticaja na pravosuđe koji je i dalje, više nego zabrinjavajući.\nUdruženje pozdravlja zakonitu i brzu intervenciju policije u zaštiti, prije svega građana a onda nosilaca pravosudnih funkcija; ljudi koji vode borbu protiv kriminala i korupcije.\nKlevetanje rada predsjednika sudova, predsjednika koji su dali kroz svoj rad nemjerljiv doprinos unapređenju struke i pravde u cijelini, što ih pored profesionalnih kvaliteta i dugogodišnjeg iskustva u pravosuđu ističe među kolegama, bez ikakvih valjanih argumenata, urušava princip vladavine prava.\nJavnost bi trebalo da zna da su sudske odluke provjerljive kroz žalbe, te da se zakonitost rada sudija provjerava kroz takve postupke, da je svaka odluka u postupku potpisana imenom i prezimenom postupajućeg sudije, tako da se neprimjereno i tendenciozno ponašanje poslanika Vukanovića, koji je uz to stranka u određenom broju predmeta pred sudovima u Trebinju, može se okarakterisati kao čin prikazivanja lošeg pravosuđa iz ličnih interesa. Način kako se desilo omalovažavanje i klevetanje predsjednika, koji stručno i nepristrasno vrše funkcije, te komentarisanje rada sudova uz navođenje imena stranaka koje su te sudije navodno štitile, podriva se ugled i nezavisnost pavosuđa.\nOno što posebno zabrinjava je prijetnja Vukanovića, na pozivanje građana na blokiranje policije i dovođenje istih pred zgradu suda, način njegovog javnog prozivanja na senzacionalistički način, koji je kontinuiran i traje duži vremenski period, kao i sve veća tendencija onih koji su odlučili da sami djele pravdu. Ostaje nejasno, zašto se oni koji posjeduju dokaze o postojanju nepravilnosti u radu sudija, ne obrate nadležnim institucijama i da se tako utvrdi nečija eventualna odgovornost.\nDozvolićete da među sudijama, je najveći broj nezavisnih i nepristrasnih sudija, koji se svaki dan hvataju u koštac sa kriminalom i korupcijom i rješavaju probleme građana u fer i zakonitim postupcima i ne čekaju da im kažu kako da sude. Vrijeđanjem sudija urušava se povjerenje građana u pravosuđe, te uzimanje pravde u svoje ruke od strane pojedinca, koji sebi uzimaju za pravo da ocjenjuju ko je a ko nije podoban za vršenje sudijske funkcije, koji ne sude po volji pojedinaca, se kosi ne samo sa pravosudnim nego i osnovni ljudskim principima.\nOvakvim ponašanjima se šalje pogrešna poruka. Građani slušajući ovakve klevete, mogu samo da zaključe ,,da im je bolje,,da sami rješe probleme, da uzmu pravdu u svoje ruke i rješe spor sa poslodavcem, suprugom, komšijom…a bez da to ide preko pravosudnih institucija. Nažalost, pojedini mediji, pristrasnim i neprimjerenim naslovima i tekstovima su izvještavali o ovom događaju, bez relevantne činjenične osnove i poznavanja elemntarnih načela vladavine prava. U sudnicama se građanima pruža zaštita i sigurnost i vraća povjerenje,a ne na javnim mjestima, niti putem medija i društvenih mreža, iznoseći neistinite i deformisane činjenice i podatake iz ličnog i porodičnog života sudija.\nNa kraju, bez obzira na sve neprimjerene i neosnovane napade, kao i tendencije da se određeni pozitivni pomaci u pravosuđu dovedu u pitanje, nosioci pravosudnih funkcija će dosljedno provoditi zakone i suditi u skladu sa ovlaštenjima i zakonima, i jačati vladavinu prava na ovim prostorima.\nUDRUŽENJE SUDIJA U BIH\nUDRUGA SUDACA U BIH\nSaopštenje povodom događaja napada na predsjednike u Trebinju 2021


File: Evrointegracije i Kosovo odvojena pitanja :: EMG :: Ekonomske vesti iz Srbije\n02. april 2010. | 10:20 11:11\nEvropska unija ostaje pri stavu da su evrointegracije Srbije i status Kosova dva odvojena pitanja, ali da bilatelarne stvari treba rešavati paralelno s procesom evropskih integracija, rekao je komesar EU za poširenje Štefan File.\n"Bilo koja zemlja koja namerava da se pridruži EU treba da demonstrira dobre odnose sa susedima, zasnovane na saradnji, toleranciji i međusobnom razumevanju", rekao je File za Politiku.\nNa pitanje da prokomentariše izjave zvaničnika Srbije da su između učlanjenja u EU i odbrane Kosova spremni da izaberu Kosovo, File je odgovorio da ne veruje da je iko od njih tražio da načine tu vrstu izbora. "Mi želimo da uključimo ceo Zapadni Balkan i nudimo evropsku perspektivu za čitav region", rekao je File.\nOn je ocenio da u procesu proširenja EU preovlađuje kvalitet, a ne brzina. "Kada kandidati budu spremni za pridruženje, kada ispune kriterijume za članstvo, članice su pozvane da o tome odluče jednoglasno", objasnio je File.\nFile je ocenio da je Srbija postigla dobar napredak na putu evrointegracija, te da je podnošenjem zahteva za članstvo potvrdila opredeljenost za ispunjenje strateškog cilja, članstva u EU.\nŠutanovac: Neće biti izbora Kosovo ili EU\nMinistar odbrane Dragan Šutanovac ocenio je da međunarodna zajednica neće od Srbije tražiti da bira između Kosova i članstva u Evropskoj uniji i dodao da takav izbor nije postavljan ni pred članice EU i NATO koje nisu priznale Kosovo.\n"Važno je uvek imati u vidu da pet članica EU i četiri NATO-a\nnisu priznale nezavisnost Kosova i voleo bih da vidim cirkularno pismo koje bi sa istim pitanjem bilo upućeno Španiji, Kipru, Grčkoj, Slovačkoj i Rumuniji. Zato mislim da to pitanje na takav način nikad neće biti postavljeno pred Srbiju. Ne verujem da će Srbija ikad biti dovedena pred takvu odluku", rekao je on za magazin Objektiv.\nLičnosti: Dragan Šutanovac, Štefan File\nPapakostas: Nećemo priznati jednostranu nezavisnost Kosova (VIDEO)


U Banjoj Luci počeo "Drugi ćevap fest" - Akta.ba\nU Banjoj Luci počeo "Drugi ćevap fest"\n18.05.2018. 12:07 / Izvor: Fena\nDrugi "Ćevap fest" u Banjoj Luci, čiji je cilj promocija tradicionalnog i autentičnog banjalučkog gastronomskog proizvoda, kao i obogaćivanje turističkih sadržaja grada počeo je danas.\nBanjalučki ćevap ponudilo je devet roštiljnica, koji se kao i piće prodaju za "dinare", valutu kreiranu posebno za taj događaj.\nŠef kabineta gradonačelnika Banje Luke Milan Grubor je rekao da, tokom dva dana "Ćevap festa", očekuju veliki broj posjetilaca, budući da je Prvi festival banjalučkog ćevapa, održan 13. januara ove godine, privukao više od 10.000 posjetilaca.\n"U okviru "Proljeća u Banjoj Luci", u toku je i Festival cvijeća, smotra kulturno-umjetničkih društava Srba iz dijaspore, naredne sedmice očekujemo Moto-fest i Vinosaur, te nekoliko festivala, čime nastavljamo politiku otvorenog grada, s mnogo događaja i posjetilaca", rekao je Grubor.\nZvanični promotor banjalučkog ćevapa i lice koje se nalazi na logu i ovog drugog "Ćevap festa" je Nebojša Kuštrinović, koji je istakao da je gurmanska tradicija tog grada – ćevap.\n"Ali, isto tako znamo da pripadamo 21. vijeku i kulturnom miljeu Evrope", rekao je Kuštrinović ističući da je ova manifetsacija osim ćevabdžija, okupila i druge brendove grada na Vrbasu, vinare, proizvođače piva.\nKao i na prvom festivalu, i na ovom se predstavlja više kulturno umjetničkih društava.\nPrvi festival banjalučkog ćevapa održan je 13. januara ove godine, uz učešće velikog broja posjetilaca, zbog čega je Grad odlučio da se ova manifestacija održi i u ovom mjesecu.


Srbiji iz pretpristupnih fondova 164 miliona evra u 2014. – Nadlanu.com\nSrbiji iz pretpristupnih fondova 164 miliona evra u 2014.\nObjavljeno 19. nov 2013. / 11:59:56\nNovina predviđena za 2014. jeste da se deo novca, 21,5 miliona evra, potroši po takozvanom decentralizovanom sistemu, što znači da će vlasti u Srbiji biti nadležne za javne nabavke, upravljanje projektom, plaćanje i kontrole, preneo je portal EurAktiv Srbija.\nSrbija još nema odobrenje za takvo samostalno sprovođenje projekata, ali u Ministarstvu finansija kažu da “zeleno svetlo” očekuju do kraja godine.\n"Akreditacija za decentralizovano upravljanje EU fondovima, odnosno donošenje Odluke Evropske komisije o prenosu nadležnosti za samostalno upravljanje sredstvima pretpristupne pomoći Evropske unije za IPA komponente I i IIb, očekuje se do kraja 2013. godine i zavisi isključivo od sprovodenja administrativnog postupka donošenja pomenute Odluke Evropske komisije" navode u Ministarstvu.\nDecentralizovani sistem može se uvesti kada zemlja dobije status kandidata, što je u slučaju Srbije bilo u martu 2012. godine, a u junu te godine vlasti su podnele zahtev za akreditaciju sistema za decentralizovano upravljanje IPA fondovima.\nUvođenjem tog sistema Srbija će dobiti mogućnost da koristi komponente pretpristupne pomoći, što znači da će, između ostalog, moći da finansira projekte u vezi sa obrazovanjem, zapošljavanjem i poljoprivredom, navodi se na EurAktivu.\nFondovi se odobravaju na osnovu okvirnog plana koji je predviđen višegodišnjim budžetom EU i trenutno je u toku korišćenje fondova za period od 2007. do 2013. godine, kojim je za Srbiju predviđeno 1,4 milijarde evra.\nVlasti za svaku godinu prave program na osnovu kojeg Brisel odobrava određeni iznos, a to podrazumeva i izdvajanje određenog iznosa iz budžeta za predviđene projekte.\nNovac se, međutim, ne troši tekuće godine, već u narednih nekoliko godina, jer je često reč o višegodišnjim projektima, a procedure su složene i iziskuju detaljne planove.\nTako je većina novca iz EU čije je korišćenje predviđeno budžetom za 2014. godinu iz sredstava IPA programa za 2008-2012. Sporazum za 2013. još nije potpisan, a njegovo odobravanje u Briselu očekuje se do kraja godine, pa je u predviđenom iznosu za projekte koje finansira EU, najmanji udeo iz fondova IPA 2013 - 21,5 miliona evra.


Grant EU vrijedan 595.000 evra za bolje vodosnabdijevanje u Zvorniku\n18/02/2021 | 15:59 | Autor: SRNA\nSavjet ministara utvrdio je Prijedlog sporazuma o grantu između BiH, odnosno Republike Srpske, grada Zvornika i Evropske investicione banke /EIB/, Zajednički evropski fond za zapadni Balkan, vrijedan 595.000 evra za projekat unapređenja i poboljšanja sistema vodosnabdijevanja i upravljanja otpadnim vodama u Zvorniku.\nIz Savjeta ministara saopšteno je da će se poboljšanje sistema vodosnabdijevanja i upravljanja otpadnim vodama u Zvorniku ostvariti izgradnjom sistema koji će garantovati snabdijevanje dovoljnih količina higijenski sigurne vode potrošačima i izgradnju lokalnog postrojenja za prečišćavanje za naselje Tabanci.\nOvim grantom je pokrivena polovina ukupno potrebnih sredstava za realizaciju projekta procijenjene vrijednosti 1.190.000 evra, a preostala sredstva su obezbijeđena zajmom EIB-a od 254.800 evra i domaćim doprinosom od 340.200 evra.\nPrijedlog sporazuma o grantu sa osnovama za njegovo zaključivanje biće dostavljen Predsjedništvu BiH, a za potpisnika je predložen ministar finansija i trezora u Savjetu ministara Vjekoslav Bevanda.\nSavjet ministara utvrdio je Prijedlog sporazuma o grantu između BiH, odnosno opštine Јajce u Federaciji BiH i EIB, Zajednički evropski fond za zapadni Balkan, za projekat "Ulaganja u vodosnabdijevanje na desnoj obali rijeke Vrbas i smanjenje gubitaka u opštini Јajce".\nRiječ je o grantu EU vrijednom 1,5 milion evra, a korist od projekta imaće 27.258 stanovnika Јajca kojima će se unaprijediti životni uslovi pružanjem adekvatnih sanitarnih usluga i zadovoljavanjem potrebe vodosnabdijevanja i odlaganja otpadnih voda, navodi se u saopštenju.\nProjekat podrazumijeva izgradnju i ulaganje u vodosnabdijevanje na desnoj obali rijeke Vrbas, od izvora Resnik i smanjenje gubitaka vode u okviru postojećeg sistema, kao i izgradnju sedam malih postrojenja za prečišćavanje vode na desnoj obali Vrbasa na području Јajca.\nUkupna vrijednost projekta procijenjena je na 9.244.964 evra, od čega je zajam EIB-a 4,09 miliona evra, doprinos opštine Јajce 2,04 miliona evra, grant Investicionog fonda za zapadni Balkan, odnosno doprinos EU u iznosu 1,5 milion evra i ostali izvori u iznosu od 1,61 miliona evra.\nPrijedlog sporazuma sa osnovama za njegovo zaključivanje biće dostavljen Predsjedništvu BiH u dalju proceduru, a za potpisnika je predložen ministar Bevanda.